text:
MUSENYERI JOHN RUCYAHANA AKORERA IMANA CYANGA AKORERA SEKIBI ?
- Views 2817
Musenyeri wa FPR John Rucyahana yigaragaje uko ari ejobundi muri ya nama ngarukiramwaka yitwa Inama y’umushyikirano. Ubundi umuntu wihaye Imana yakagombye kurangwa no guhumuriza abaturage bose atarobanuye kuko Yezu Kristu ahagarariye yaje ku isi ataziye abayahudi avukamo ahubwo yaziye umuryango w’abantu ku isi yose.
Rucyahana rero we mu nama ya FPR y’umushyikirano yeretse abanyarwanda n’abandi bose bumvise cyangwa bazumva amagambo ye yahavugiye, ko ashishikajwe no gufasha Kagame n’abicanyi be gukomeza guhonda umwana w’umuhutu wavutse ejo, uvuka ubu n’uzavuka mu bihe biri imbere.
JOHN RUCYAHANA ATI: “TWASANZE ABANA BAVUTSE NYUMA YA JENOSIDE YA 1994 NABO BAFITE INGENGEBITEKEREZO – TUGOMBA GUKAZA INGAMBA ZO KUBIGISHA NDUMUNYARWANDA”
Uyu mugabo wiyita ko yihaye Imana aranavuga ko abo bana bavutse nyuma ya 1994 bafite ingengabotekerezo ngo bakorewe n’imibare bakaba bagera kuri 6%, abandi ngo bari bafite umwaka umwe cg abari bakuze gato nabo arabajanisha…mbese urebye neza umenya ari umuspesialiste mu gusoma mu mitwe y’abahutu!!!! Iki cyorezo bise “Ingengabitekerezo” aba batutsi bateje mu gihugu, nta muntu ufite ubumuntu, yaba umunyarwanda yaba umunyamahanga utarabonye ko ari intwaro ikomeye yo gukumira ubwoko bw’abahutu ku kintu cyose cyatuma nabo bagira uburenganzira ku gihugu cyabo.
Abahutu barishwe kuva muri 1990 na n’ubu barakicwa, bicwa n’ubutegetsi bwa FPR. Byaranditswe, bifitiwe abahamya benshi wenda igihe cyo gushyira izo nkotanyi imbere y’ubutabera nibyo bitaraba ariko sinemera ko bizakomeza kuzinzikwa ubuziraherezo.
Abahutu ubu babayeho nabi mu Rwanda: Imfubyi ziciwe abyeyi, zitagira gifasha kuko gusa ari abahutu.
Imiryango y’abahutu bambuwe ibyabo byose bahindutse abahanya nkuko FPR yabahaye amazina…
Abana b’abahutu bashobora kwiga ni mbarwa: abenshi ntibabishobora kubera ababyeyi babo bakeneshejwe bagahinduka abatindi cyanga abahanya, abandi nabo birya bakimara ngo bashobore kwiga niyo barangije nta kazi babona. Ibyo kubona akazi ni umugani ku bahutu: Akazi kahariwe abatutsi; mbese ivanguramoko ni ryose n’ubwo FPR idashaka ko hagira ufungura umunwa ngo atake..
Umuhutu ukopfoye gato yinubira amarorerwa bakorerwa yo gutsikamirwa, ashinjwa icyaha cyitwa kugira Ingengabitekerezo, akayoborwa umunyururu cyangwa akaraswa ku manywa y’ihangu.
Muzumve ibiganiro (2) kuli:https://soundcloud.com/radio-inkingi
( icyo ku wa 14-12-2016 Muri Rubavu abaturage bakomeje guhohoterwa – Nta mutekano uri mu Rwanda.mp3
19-12-2016 Amakuru y’icyumweru 12_18-12-2016)
None se niba abana babona barenganwa n’ingoma yakagombye kubafata nk’abandi bana kuki John Rucyahana aho gucyaha ingoma irenganya ahubwo ajya kwirirwa mu mibare y’abahutu batsikamiwe abashinja nk’abanyabyaha kandi azi neza ko nta cyaha bafite usibye gusa kubaziza ko bahigimye kuko bababaye? Ese koko abona umwana utatse ko bamwiciye ababyeyi barangiza bagatwara ibintu byabo byose ari we munyabyaha???.. Ndibaza niba uyu musenyeri akorera Imana Imwe yaje mu isi ije kwigisha impuhwe n’imbabazi.
ESE ABAKRISTU RUCYAHANA ASHINZWE ABIGISHA IKI
Nari naribajije aho archbishop RWAJE wo mu bwoko bw’abahutu, yakuye ingeso mbi yo gukwiza ibinyoma aho kwigisha ukuli nkuko Imana yabimushinze. Ndabibona ko aba ashaka kubyina umudiho umwe na Rucyahana, umucurabwenge ukomeye w’idini-Nkotanyi ryaje mu Rwanda kuva muli 1994. Kuko Rwaje nadasubiramo nka Gasuku ibyo FPR imwigisha, azabura umugati abure Villa atuyemo aho ashisha nk’umwami, ngibyo ibyo arwanira naho kurera roho z’abantu ntabwo aribyo bimushishikaje.. Iyo vanjili yanditswe na Rucyahana muli FPR yo gukanyaga umwana w’umuhutu mu ndirimbo gica yitwa “Ndi umunyarwanda”ninayo Rwaje aba agenderaho… Ndibuka Archbishop Rwaje asinya icyandiko ngo cyo guhamya ko FPR itigeze yica impunzi z’abahutu muli Kongo bityo ikinyoma cya FPR kibone umugisha w’imana ntazi izarizo aba basenyeri bakorera. Namwe mwunve aho aba bihaye Imana bari muli ruliya Rwanda bageze.
None abakristu babo babunva, bazakorera iki bagenzi babo bo mu bwoko bwa ba OPPRIMES (Abatsikamiwe). Ntabwo dukwiye gutangazwa nuko hari abatutsi bunva ko gusuzugura umuhutu nta cyaha kilimo. Iyo bunva ibyo Rucyahana cyanga Rwanje bakora banavuga, bunva ko umututsi ucira umuhutu mu maso ari uburenganzira bwe busesuye. Niko ujya kunva ukunva umututsi yabyutse afashe isambu yumuhutu ngo ni iye bikarangira, akaragira inka mu myaka umuhutu yari agiye kweza, bikarangira, ngibyo nguko..
UMWANZURO
U Rwanda rwaratewe, ruterwa n’amashitani y’ubwoko bwose. Ikibabaje cyane ni ukubona abitwa ko bihaye Imana barayobotse ayo mashitani bakaba bahembwa akayabo k’amafaranga bakabaho neza bagashisha, ariko roho z’abantu Imana yabahaye ngo bamuragirire, bakaziroha. Icyo nabwira abo bibeshya bakanabeshya ko bihaye Imana nuko umunsi uzabaho bakabibazwa.. Ndagira ngo mbwire abo bagabo ko bareka gukomeza kwibeshya ngo abanyarwanda tubazi ho Ukwiha Imana. Nubwo twacecekeshejwe ariko turacyafite ubwenge, kandi turabona..Nta muntu wihaye Imana muzima wayoboka idini rya ndumunyarwanda….Hari umunsi ukomeye witwa jour “J” aba pseudo-ntore z’imana bazabona ishyano; bazatungurwa babonye ko iminsi bamaze barya neza bashisha, ari ubusa ugereranije n’igihe bazamara bishyura ubu buhemu bagirira abantu banga kubafasha mu magorwa batewe na FPR INKOTANYI, ahubwo bakabasonga.
Umusomyi w’Intabaza
Peace
4 Responses to MUSENYERI JOHN RUCYAHANA AKORERA IMANA CYANGA AKORERA SEKIBI ?
-
Mbere yo kuba Musenyeri ngo yari Captain muri RPF, nta gitangaza kubona atarigeze ahinduka. Isuku igira isoko. Tumusabire.
-
Mubyukuri iyinyandiko ndayemeye, nubwo nifuzaga ikimenyetso kerekana yuko Koko Musenyeri Rwaje; yasinye yemeza yuko ntampunzi FPR yiciye muri Congo. Ibyaribyo byose abasenyeri bakorerera mu Rwanda baribakwiye kureba akarengane kabaturage kurenza kwirirwa baririmba indirimbo za FPR.
Kugirango Rucyahana aririmbe kiriyakinyoma, ngo abana babahutu bavukana ingenga bitekereo ya genocide aziyuko arikinyoma;birababaje. Mubyukuri umuntu wese agira inganga bitekerezo ye, gufata ingenga bitekerezo yabahutu ikitwa iya genocide nikinyoma. Muyandi magambo nicyakinyoma bakwije amahanga ngo abahutu bose ni aba genocideri, kwarukugirango abahutu bangwe nisi yose ndetse berekuzongera gusubirana ubutegetsi.
Icyonabwira rucyahana nabandi nkawe nuko abahutu bazasubira kubutetsi, kandi kiriya kinyoma cyabo babeshyeshya abana babahutu ntagaciro gifite. Ntabwo abahutu bakeneye ubigisha yuko ari ABABYARWANDA. abahutu baziyuko arabanyanyarwanda ndetse bavukana ubunyarwanda, ikaba arinayo mpamvu we iyo abana berekanye yuko badashaka kurenganwa murwanda rwabo we ibyita ingenga bitekerezo ya genocide. Rucyahana azineza yuko yabaye muri Kenya kukinyoma cyo kwiyita umunyakenya.
Rucyahana namenye yuko icyo yita ingengabitekerezo ya genocide kubana bacu, ataribyo ahubwo ari ingengabitekere ya NDUMUNYARWANDA;kandi sinshaka ungira umuja mu Rwanda rwange.
-
Ibi byo Musenyeri Rucyahana yavuze ntabwo bitangaje. Kuba yambaye ikanzu ntibimugira umutungane. Arega no mu ntambara twumvise kenshi ko ingirwa abihaye Imana bari barahinduye za kiriziya ububiko bw’amasasu n’intwaro. Za kiliziya nizo zacumbikiraga abicanyi ba Fpr babaga mu butumwa bw’ubutasi n’ibikorwa by’ubugizi bwa nabi. Abenshi mu bihayimana b’abatutsi bari bazi kandi bashyigikiye umugambi mubisha wa Fpr-Inkotanyi.
Umuco yo kwica yazanywe na Fpr Inkotanyi mu Rwanda kandi iyi gahunda ntiteze guhagarara uretse abahutu bayirwanije. Abari mu nzego z’ubutegetsi bose baba bemeye ishyirwa mu bikorwa ry’iyo gahunda. Birababaje ko na bamwe mu bahutu bashyigikiye gahunda nk’iyo igamije kumaraho bene wabo. Wagira ngo abahutu bamwe ntibabibona! Abatutsi benshi aho bari bashyigikiye iriya gahunda ya FPR, bakora uko bashoboye ngo ishyirwe mu bikorwa. Biriya bavuga ko abahutu bafite ingengabitekerezo ahubwo abatutsi nibo bayifite.
Mwibuke kuva 1990 ko izi nkozi z’ibibi zadukanye gahunda yo kugereka ku bandi ibikorwa ziba zakoze. Reba biriya bita ngo jenoside none se s’Inkotanyi zayiteguye zikanayishyira mu bikorwa? Eakoze jenoside y’abahutu ziyitirira abatutsi! Abahutu benshi barabyemera! Icyakora aba bicanyi barakora pee amanywa n’ijoro mu gucura imigambi kirimbuzi. Ikindi ntibatinya cyangwa ngo bagire isona zo gushyira mu bikorwa izo gahunda zigayitse. Abahutu benshi usanga ntacyo bibabwiye keretse iyo umunsi wabo ugeze nibwo batangira kudagadwa no gutabaza. Nyamara bafite igihe cyo gukora kugira ngo bahindure ibintu ariko bahitamo kwibera ba ntibindora. Bakiyibagiza ko ibiri gukorerwa bene wabo mu Rwanda bizabagiraho ingaruka iyo bagiye kwihisha.
Inama nagira abantu bose bashyira mu gaciro ni uko bahaguruka bakamagana ibikorwa bibi by’iriya leta ya Fpr Inkotanyi kandi bakabirwanya ku buryo bugaragara bagaca burundu akarengane mu Rwanda. Ubugome bwa Fpr Inkotanyi mu Rwanda bwerekana ko ikorera Satani, twese tuzi ko Satani idashobora gutsinda Imana niyo mpamvu mu rugamba rwacu tugomba kwiyambaza Imana kugira ngo ituyobore kandi idufashe kunesha umwanzi Satani wigaruriye igihugu cyacu.
-
Inkotanyi nabene wazo hamwe n’inshuti zazo muzabona ishyano. Inkunguzi zirisama, ibyo bida byanyu mufite bimeze nkabatwite ibisabo bizabasandarana mubyare ibyo mutwite. Mbese ubundi abagabo babatutsi ko tubona arimwe musigaye mutwita abagore banyu ntibagitwita? Cg muba mutwite za nyabingi mwavanye ibugande?


c: text/html

text:
>> Diyosezi ya Byumba
>> Tumenye Diyosezi
TUMENYE DIYOSEZI YA BYUMBA
Diyosezi Gatolika ya Byumba ni imwe mu madiyosezi 9 agize Kiliziya y'u Rwanda. Ubuso bwayo bufata igice kimwe cy'Intara y'Amajyaruguru, hamwe n'igice cy'Intara y'Uburasirazuba. Ihana imbibi n'igihugu cya Uganda mu majyaruguru, naho mu burasirazuba bwayo igahana imbibi igihugu cya Tanzaniya. Mu majyepfo igabana na Diyosezi ya Kibungo hamwe na Arikidiyosezi ya Kigali, mu burengerazuba bwayo haherereye Diyosezi ya Ruhengeri.
Yaremwe yomowe kuri Diyosezi ya Ruhengeri na Diyosezi ya Kibungo, kuwa 5 ugushyingo 1981. Muri iki gihe igizwe n'amaparuwasi 19, agizwe na santarali 108 n'imiryango remezo 3007. Muri rusange ituwe n'abaturage bagera kuri 1.360.285, muri bo Abakirisitu Gatolika bakaba 683.516. Nk'uko bigaragazwa n'ibarura rusange riheruka, abaturage bayo basaga 60% bafite imyaka iri munsi ya 35, ibyo bigasobanura ko yiganjemo urubyiruko. Diyosezi Gatolika ya Byumba ifite abapadiri 83, abiyeguriyimana, ababikira n'abafurere, 146; ifite ibigo by'ubuvuzi hamwe n'ibigo nderabuzima n'ibyita ku mbabare n'abatishoboye 29; mu mwaka wa 2013 habarurwaga amashuri y'incuke 81, amashuri abanza 88 n'amashuri yisumbuye 40. Diyosezi ya Byumba ikora ubutumwa bwayo mu Ntara y'Amajyaruguru mu turere twa Gicumbi, Rulindo na Burera, no mu Ntara y'Uburasirazuba, mu turere twa Nyagatare na Gatsibo.
Byanditswe : 2015-09-13 14:24:08
Uwabitangaje : Diocese Byumba

robotstxt: allowed

filter: keep


text:
Kubera uruhare rukomeye igira mu bikorwa bigamije guhangana n’imihandagurikire y’ibihe, Ikigega cy’Igihugu cyo Kurengera Ibidukikije (FONERWA) cyahawe igihembo cy’umwaka wa 2018 Umuryango w’Abibimbye ugenera ibikorwa by’indashyikirwa byahize ibindi mu guhangana n’ingaruka z’imihindagurikire y’ikirere. Ikigega FONERWA gitsindiye iki gihembo kubera uruhare rwa cyo mu gutera inkunga imishinga irengera ibidukikije.
Buri mwaka, Ubunyamabanga bw’ishami rya Loni bushinzwe guhangana n’imihindagurikire y’ikirere bugenera ibihembo ibikorwa bigamije guhangana n’imihandagurikire y’ikirere no kugera ku ntego z’amajyambere arambye.
Iki gihembo gitangwa mu rwego rwo gushima umuhati n’udushya duhangwa mu rwego rwo guhangana n’ingaruka ziterwa n’imihindagurikire y’ibihe, harimo n’ibijyanye no guteza imbere ubukungu buteza imbere ikoreshwa rya karuboni nkeya no kubaka ubudahangarwa bw’imiryango ku ngaruka ziterwa n’imihindagurikire y’ikirere. Ikigega FONERWA gihembewe urugero rwiza cyatanze mu guhanga udushya, kwiyubaka no gukora ibikorwa bifatika byo guhangana n’imihandagurikire y’ibihe.
Madamu Patricia Espinosa, Umuyobozi w’Ishami ry’Umuryango w’Abibumbye rishinzwe guhangana n’imihindagurikire y’ikirere, yagize ati: “Iki gikorwa ni nk’urumuri rwerekana ingamba zo guhangana n’imihindagurikire y’ibihe hirya no hino ku isi. Iki ni ikimenyetso ko guhangana n’imihindagurikire y’ibihe ari ibintu bishoboka kandi bishobora gukorwa mu buryo bushya, busiga impinduka ku isi. Turashimira Ikigega FONERWA gikomeje gushora imari mu bikorwa, byaba ibya Leta cyangwa abikorera, bizana impinduka zifatika. Muri Afurika yose, FONERWA ni kimwe mu bigega bya Leta biza ku isonga mu gutera inkunga imishinga igamije kurengera ibidukikije no guhangana n’imihangurukire y’ikirere.”
Ikigega FONERWA cyahigitse abandi bari bariyandikishije mu guhatanira iki gihembo bagera kuri 560, harimo abakora ibikorwa by’ubucuruzi, ibigo bya Leta, amashyirahamwe n’imiryango itandukanye. Iki gihembo cyo mu cyiciro cyo gutera inkunga imishinga igamije kurengera ibidukikije, gitegurwa ku bufatanye n’ihuriro ryiga ku bukungu bw’isi, ishami ryo guhangana n’imihandukire yikirere (World Economic Forum Global Project on Climate Change).
Umuyobozi mukuru wa FONERWA, Bwana Hubert Ruzibiza, yashimiye ishami rya Loni ryo guhangana n’imihindagurikire y’ikirere kuba ryarashimye imbaraga n’umurava u Rwanda rushyira mu gutera inkunga imishinga yo guhangana n’imihindagurikire y’ikirere, anashimangira ko FONERWA igamije gufasha u Rwanda kugera ku bukungu burengera ibidukikije.
Bwana Ruzibiza yagize ati: “Dushimiye Ubunyamabanga bw’ishami rya Loni ryo guhangana n’imihindagurikire y’ikirere, kuba bwarashimye imbaraga twashyize mu kugira icyo dukora ku mihindagurikire y’ikirere. Imishinga Ikigega cyashoyemo imari yatumye twibonera impinduka ziganisha u Rwanda mu cyerekezo rwafashe cyo kuba igihugu gifite ubukungu buteye imbere kandi butangiza ibidukikije. Iki gihembo ni icyo gushimira ubuyobozi bw’igihugu, n’imbaraga nyinshi Abanyarwanda bashyiraho bafatanyije n’itsinda ry’Ikigega FONERWA. Kiratuma turushaho gukora iyo bwabaga twubaka u Rwanda ruhangana n’imihindagurikire y’ikirere.”
Ibikorwa by’indashyikirwa bya 2018 (2018 Lighthouse Activities) byatoranyijwe n’akanama ngishwanama mpuzamahanga kari kashyizweho n’ishami rya Loni ryo guhangana n’ingaruka zikomoka ku mihindagurikire y’ikirere, ku bufatanye n’ikigo Rockefeller Foundation, n’ihuriro ryiga ku bukungu bw’isi, ishami ryo guhangana n’imihandukire yikirere, ishyirahamwe ryo mu mugi wa Masdar rifasha abagore kugira uruhare mu kurengera ibidukikije (WiSER), hamwe na gahunda ya Climate Neutral Now igamije kwihutisha ibikubiye mu masezerano y’i Paris.
Umunyamabanga mukuru wa Loni António Guterres yagize ati: “Abayobozi bagira uruhare mu kugira icyo dukora ku mihindagurikire y’ikirere, harimo n’abahembwe uyu munsi, bari gutera intambwe nziza iganisha ku gukemura ikibazo cyugarije isi ari nako bashyira mu bikorwa ibyemerejwe mu Masezerano y’i Paris. Aba bayobozi beza bakomoka mu mpande zose z’isi kandi bari mu nzego zitandukanye. Harimo amashyirahamwe, za guverinoma, ubucuruzi n’imiryango. Imishinga yahembwe harimo iyateje imbere ishoramari rizana impinduka nziza hamwe n’iyagizwemo uruhare n’abagore bishakamo ibisubizo byo kurinda abantu n’umubumbe wacu. Turi kubona impinduka zizewe binyuriye ku buyobozi bwabo n’udushya bahanze.”
Ibikorwa byahawe ibihembo biri mu byiciro bine byibandwaho: Ubuzima bw’abatuye ku isi, Kugira icyo ukora ku mihindagurikire y’ikirere hakiri kare, Abagore bishakamo ibisubizo, no Gushora imari mu mishinga igamije kurengera ibidukikije. Iki gihembo FONERWA yahawe kizatuma igarukwaho mu bikorwa byihariye bizagaragara mu nama ya 24 y’ishami ry’ubunyamabanga bwa Loni ryo guhangana n’imihindagurikire y’ikirere (COP24), izaba mu Ukuboza mu mugi wa Katowice, muri Polonye.
Ibyerekeye Ikigega cy’Igihugu cyo Kurengera Ibidukikije
Ikigega cy’Igihugu cyo Kurengera Ibidukikije (FONERWA) gishora imari mu mishinga igamije kuzana ubukungu burambye no kurandura ubukene binyuriye mu gutera inkunga mu buryo bwitondewe ibikorwa bifasha u Rwanda kugera ku ntego yo kuba igihugu gifite ubukungu butajegajega, burengera ibidukikije kandi buhangana n’imihindagurikire y’ikirere. Inyandiko zisaba inkunga zisuzumanwa ubwitonzi kugira ngo inkunga ihabwe imishinga yizewe ko izazana umusaruro ugaragara uzafasha u Rwanda guhangana n’imihindagurukire y’ikirere.
- FONERWA imaze gushora imari ya miliyoni hafi 40 z’amadolari mu mishinga 35;
- FONERWA imaze guhanga utuzi two kurengera ibidukikije turenga 137.500, igeza ingufu z’amashanyarazi atanduza ikirere mu ngo zirenga 57.500 zidakora ku muyoboro rusange w’amashanyarazi, inarinda isuri ubutaka bufite ubuso bungana na hegitari 19.500;
- Imishinga yashowemo imari yafashije abantu 104.000 guhangana n’imihindagurikire y’ikirere, haterwa ishyamba ku buso bungana na hegitari 39.500;
- Iyo mishinga yakumiriye toni 18.500 z’umwuka wa karuboni washoboraga kunyanyagira mu kirere;
- Amafaranga yose hamwe Ikigega FONERWA kimaze gukusanya ayingayinga miliyoni 130 z’amadolari. Yose ashorwa mu bikorwa bigamije gufasha u Rwanda guhangana n’imihindagurikire y’ikirere.


text:
Bibukijwe ko gukorera hamwe nk’itsinda bituma bagera ku ntego
Ubwo abatuye umudugudu wa Muhororo mu murenge wa Kinyinya muri Gasabo basuraga Ingoro y’amateka yo guhagarika Jenoside, bibukijwe ko gukorera hamwe bituma bagera ku ntego.
Ibyo babyibukijwe n’amateka y’urugamba Inkotanyi zashoje zigamije guhagarika Jenoside yakorerwaga Abatutsi mu 1994, dore ko benshi bayumvaga bataribonera ibiyagize, bakaba babibonye kuri uyu wa 17 Kamena 2018, ubwo abagera kuri 60 basuraga iyo ngoro.
Umuyobozi w’umudugudu wa Muhororo, Harerimana Eugène, yavuze ko imbaraga n’ubufatanye Inkotanyi zakoresheje ari urugero rwiza kuri bo.
Yagize ati “Nk’abayobozi tubonye ko tugomba gushyira imbaraga mu byo dukora kandi tukabikorera hamwe n’abaturage ngo tugere ku ntego. Twabonye ko Inkotanyi zatangiye urugamba zifite intego yo kubohora igihugu, zikagendera hamwe kugeza zirutsinze, ni isomo rikomeye kuri twebwe.”
Arongera ati “Muri twe harimo urubyiruko, ubwo bari abana icyo gihe ndetse hari n’abatari bavuka. Abo bose ni ngombwa ko bagera hano bakirebera ubutwari bw’Inkotanyi bityo na bo bakazazifatiraho urugero rwo gukunda igihugu no kucyitangira”.
Umugwaneza Chantal wari usuye bwa mbere iyo ngoro, yemeza ko ibyo yabonye ari ibikorwa by’indashyikirwa.
Ati “Inkotanyi zakoze ibikorwa by’indashyikirwa. Nk’ubu twumvise amateka y’umusirikare warashishije imbunda nini mu gihe cy’amezi atatu ataruhuka kugira ngo arinde abari bari muri CND, ni ubwitange budasanzwe bwatubera twese urugero, yashoboraga no kuhasiga ubuzima”.
Mugenzi we Rwigamba Désiré unakuriye Umuryngo FPR Inkotanyi muri Muhororo, ashishikariza n’abandi gusura iyo ngoro.
Ati “Hano hari ibigaragaza uko Jenoside yateguwe inashyiranwa mu bikorwa ubugome bukabije, hakagaragara n’ubwitange bwakoreshejwe ngo ihagarikwe. Ndashishikariza buri muntu kuza kuhasura cyane cyane urubyiruko ngo ruhakure ingamba zo gukumira Jenoside ntizongere kuba ukundi”.
Ingoro y’amateka y’urugamba rwo guhagarika Jenoside yafunguwe ku mugaragaro na Nyakubahwa Perezida wa Repubulika, Paul Kagame ku wa 13 Ukuboza 2017, ikaba iri mu nyubako y’icyicaro cy’Inteko Ishinga Amategeko y’u Rwanda (CND icyo gihe) ku Kimihurura.
Iyo nyubako ni na yo yakiriye abasirikare 600 n’abanyapolitiki ba FPR Inkotanyi mbere gato ya Jenoside, hagamijwe kubahiriza ishyirwa mu bikorwa ry’amasezerano ya Arusha ariko ntibyakunda, kuko nyuma y’amezi ane gusa ingabo za Leta y’abatabazi zatangiye kubarasa.
Ku ya 7 Mata 1994 ni bwo izo ngabo zahawe amabwiriza yo kuva mu birindiro byazo, zigatangira kwirwanaho no kurokora abatutsi bicwaga.


text:
Mu bizamini bisoza umwaka wa gatandatu w’amashuri abanza mu mwaka w’amashuri 2016, abana biga mu ishuri Orpcare ryo mu karere ka Kayonza, 86 kuri 90 bakoze ibizamini batsinze ibizamini ku buryo baje mu cyiciro cya mbere (first division).
Mu bana 11 baje mu cyiciro cya mbere n’amanota atanu kuri atanu, umwe ari mu icumi ba mbere ku rwego rw’igihugu.
Iyo usesenguye uko abana bigaga muri Orpcare batsinze ibizamini, uwanyuma afite amanota 19. Isomo abanyeshuri batsinze cyane ni icyongereza kuko mu banyeshuri 90 bakoze ikizamini, icyenda bonyine ni bo bagiye mu cyiciro cya kabiri na ho abandi 81 bafite amanota yo mu cyiciro cya mbere.
Mu bana bakoze ikizamini uko ari 90, abahungu ni 52 na ho abakobwa bakaba 38.
Nk’uko Ikinyamakuru Panorama cyabitangarijwe na Gakwaya Leonard washinze Orpcare Nursery and Primary School, umwarimu watsindishije isomo rye ku kigero kiri hejuru ya 80 ku ijana, azahabwa agahimbazamushyi k’amafaranga y’u Rwanda ibihumbi 180. Ariko muri rusange buri mwarimu azagenerwa igihembo.
Niba ntagihindutse, biteganyijwe ko ku wa 19 Mutarama 2018, ishuri rizashimira abana n’abarezi ko bitwaye neza.
Panorama


text:
Category: IYOBOKA MANA
Uhora wibaza , Ese ni buryo ki nshobora kurwanya iki kibi gihora kinesha?
May 12, 2015
Hari umu papa umwe wo mu Mwuka yakundaga kumbwira ngo “wowe biharire Imana gusa izabikora.” Iryo jambo ryahoraga ringora igihe kinini cyane kumenya icyo rivuze....
Dore ibintu 10 bigayitse bikorwa na bamwe mu bakristo mu rusengero.
May 05, 2015
Muri ibi bihe hari ibintu birambiranye mu nsengero mu gihe cy’amateraniro. Ariko tugomba gukurikiza icyo Imana idusaba ku bijyanye no kubaha inzu yayo. 1) Kuvuga...
Menya amagambo 7 meza ukwiye guhora wiyaturiraho azajya agufasha kudacika intege no gukomeza kwiringira Uwiteka Imana yawe nk’inyamaboko ibihe byose
May 02, 2015
Hari ibyiringiro bikomeye bihesha umuntu kwihanurira ibyiza kandi bikaba. Menya amagambo 7 ukwiye guhora wibwira azajya agufasha kudacika intege no gukomeza kwiringira...
Bigendekera bite ufite amasezerano y’Imana iyo asubiye mu byaha?
Apr 30, 2015
Iki ni ikibazo cyibazwa n’abatari bake bibaza uko bigenda umuntu wari ufite amasezerano y’Imana iyo asubiye inyuma mu byaha. Hari ijambo twabonye ubushize rivuga...
Burya Imana yemera ko tugeragezwa kuko nta cyubahiro kibaho kitagira amateka
Apr 25, 2015
“Kuko uzibagirwa umubabaro wawe, uzawibuka nk’amazi amaze gutemba kandi ubugingo bwawe buzarabagirana kurusha amanywa y’ihangu. N’aho haba umwijima hazatambika...
Yaba abashakashatsi nabo ntibavuga rumwe ku munsi w’imperuka, Ese wowe wemerako umunsi w’imperuka uzabaho? Dore icyo Bibiliya ibivugaho.
Apr 23, 2015
Hashize igihe kitari gito bamwe mu batuye isi bagerageza kwerekana amwe mu matariki bakeka ko imperuka y’isi ishobora cyangwa yashoboraga kubera. Amwe muri ayo...
Sobanukirwa, Ese Anti-Kristo ni iki? Ikora ite? Ese nibande bakorana nayo?
Apr 21, 2015
Abantu benshi bakunda kumva no kwibaza ku izina rimaze kumvikana hirya no hino ku isi no mu Rwanda hadasigaye; izina Anti-kristu. Nk’uko ikibi n’icyiza bikunda...
Ibyo nize mubuzima bwaburi munsi ni uko Imbwa zimoka akenshi ntabwo ziryana, Intumwa y’Imana Dr Paul Gitwaza.
Apr 21, 2015
Kuva taliki ya 18 Mata2015 kumbuga nkoranyambaga nka facebook na twitter nibwo hatanngiye gukwirakwizwa inkuru twe dufata nk’ibinyoma, iharabika umukozi w’Imana...
Kugira ngo igitambo cyawe cyemerwe imbere y’Imana hari icyo usabwa. Ni ikihe?
Apr 17, 2015
Uwiteka abaza Kayini ati ‘’ Ni iki kikurakaje, kandi ni iki gitumye ugaragaza umubabaro? Nukora ibyiza ntuzemerwa? Ariko nudakora ibyiza, ibyaha byitugatugira ku...
Ntimukiganyire ngo mutekereze iby’ejo kuko So wo mu ijuru aziko mubikeneye
Apr 11, 2015
Ni kenshi dusenga amasengesho yacu nk’abantu, ariko kuko amaso yacu abona ibiri hafi gusa, wabona none uriye, unyoye, wambaye, uri amahoro ukumva ntunyuzwe kuko mu...


text:
Kuri uyu wa Kane nibwo UNIK yatanze impamyabumenyi ku nshuro ya cyenda, ku barangije amasomo barimo abagore 366 n’abagabo 361, barangije mu mashami atatu ariyo uburezi, imari n’icungamutungo n’abize ubuhinzi n’iterambere ry’icyaro.
Umuyobozi wa Kaminuza ya UNIK, Prof. Karuranga Gahima Egide yasabye abanyeshuri barangije amasomo kwigaragaza ku isoko ry’umurimo, kuko ubumenyi bahawe bubibashoboza.
Ati “Mugende mutubere intumwa nziza, muhangane n’abandi ku isoko ry’umurimo haba mu Rwanda cyangwa n’ahandi, kuko ubumenyi twabahaye bubemerera no guhangana ku isoko mpuzamahanga. Ikindi mwibuke kutubera abafatanyabikorwa beza aho muzajya hose.”
Murinzi Joseph wavuze mu izina rya bagenzi be barangije amasomo, yashimiye abarimu n’abayobozi b’iyi kaminuza, abizeza ko batazabakoza isoni ku isoko ry’umurimo.
Murekatete Dative warangije amasomo mu icungamuungo, avuga ko ubumenyi yahawe agiye kubukoresha mu gufatanya n’abandi kwihangira umurimo aho gukorera abandi.
Ati "Nza kwiga hano ntibyari byoroshye ariko ndashima Imana inshoboje kwiga nkarangira, ndizera ko ubumenyi nkuye hano ngiye kubukoresha nihangira umurimo ku buryo nanjye ntanga akazi aho kujya kugasaba abandi."
"Ngiye gushyira hamwe na bagenzi bange dukore umushinga uzatanga akazi aho dukomoka."
Umunyamabanga Nshingwabikorwa w’Intara y’Iburasirazuba, Habimana Kizito, yabwiye abarangije ko bakwiye gukoresha neza ubumenyi bahawe bakabubyaza umusaruro kuko ari cyo leta ibategerejeho.
Ati “Ubumenyi bufite ireme mukuye muri iyi kaminuza buzabafashe mu byo mugiye kujyamo byose, buzabafashe kandi no mu guteza imbere imiryango yanyu ndetse n’igihugu.”
“Icyo imiryango yanyu n’abanyarwanda babitezeho ni ubujyanama no kuba intumwa nziza zabo, mugende mufashe abandi guhindura imyumvire ya bamwe na bamwe kugira ngo twubake igihugu cyiza, mufashe n’urubyiruko kwibumbira mu makoperative.”
Yabasabye kandi kwirinda kurangwa n’ubusinzi no kuba umutwaro kuri polisi ahubwo bakaba indashyikirwa muri bagenzi babo bagiye gusanga ku isoko ry’umururimo.
UNIK ihrerereye mu Karere ka Ngoma mu Ntara y’Iburasirazuba ikanagira ishami mu Karere ka Rulindo.
Yatangiye mu 2003, ikaba imaze gushyira ku isoko ry’umurimo abanyeshuri 8834.
Ubuyobozi bw’iyi kaminuza buteganya gutangiza icyiciro cya gatatu cya Kaminuza mu gihe cya vuba.


text:
Bibiliya ivuga iki ku gutandukana kw’abashakanye (divorce) ?
Muri iyi minsi icyibazo cyo gutandukana kw’abashakanye kigenda gifata intera ndende ugereranyije no mu bihe byashije aho usanga abagabo cyangwa abagore baratawe rwihishwa cyangwa se binyuze mu mategeko bagasaba gutandukana. Uko iki kibazo kigenda gifata intera usanga kigenda cyadukira n’ ingo z’abakristo kandi mbere aribo bari intangarugero mu kubaka ingo zitanyeganyega. Impamvu ni nyinshi zitera abagabo gusenda abagore babo ariko tugiye kureba icyo Bibiliya igenda ivuga k’ugutandukana kw’abashakanye(gatanya: Divorce).
1.Gatanya ivuguruza igitekerezo cy’Imana
Imana yatanze amabwiriza ku kiremwamuntu ivugako, umugabo akwiye gusiga se na nyina agasanga umugore bakabana akaramata bakaba umubiri umwe (Itangiriro2:24)
Abafarisayo bigeze bagerageza Yesu bamubaza kubijyanye no gushyingirwa ndetse no gusendana kw’abashakanye , nawe abasubiza abibutsa ko Iyabaremye mbere yabanje kurema umugabo n’umugore nk’umugambi w’Imana wo kubana kw’abashakanye kugirango babe umubiri umwe. Mu byo Imana yari yarateguye nta gatanya kubashakanye yagombaga kubaho.(Matayo 19:4-6)
2. Gatanya ihabanye n’ibyanditswe byera
M u rwandiko Pawulo yandikiye Abefeso mu bice bitanu asaba abakristo kuyoborwa n’umwuka wera kugirango babashe gukora ibihuye n’ugushaka kw’Imana, kandi agereranya umugabo nka kristo n’umugore nk’itorero. Asaba abagabo gukunda abagore babo nkuko kristo akunda itorero akaryitangira ni nako umugabo akwiye kwitangira umugore we. Avuga neza ko umugabo akwiye gukunda umugore nkuko akunda umubiri, ukunda umugore akaba yikunda ubwe . (Abefeso 5:25-29)
Umugabo afite uruhare nk’urwa Kristo n’umugore na we afite uruhare nk’urw’itorero iyo buri wese akoze neza inshingano ze baba bibutsa abantu urupfu rwa Yesu hamwe n’ubuzima bw’itorero. Ariko iyo bombi batabikoze bagasendana baba bavuguruje ibyanditswe byera icyo gihe baba bashatse kuvugako K risto azata umugeni we ariryo torero. Kubw’iyi mpamvu rero Imana yanga uruka gatanya(divorce).
3. Imana yanga gatanya
Malaki asobanura impamvu Imana itanezezwaga n’amaturo y’abantu “nyamara mukabaza muti impamvu ni iki ? impamvu ni uko Uwiteka yabaye umugabo wo guhamya ibyawe, n’umugare wo musore bwawe wariganije nubwo yari mugenzi akaba mwasezeranye isezerano” icyatumye Imana ibagira umwe nuko yashakaga urubyaro rwubaha Imana. Hano Imana ibuza abantu kuriganya umugore wo musore bwe kuko Uwiteka yanga ugusenda. (Malaki 2:14-15)
Mu muteguro w’Imana ugushyingiranwa byari ukugirango haboneke urubyaro rwubaha Imana, ariko none gatanya yavuguruje umugambi w’Imana bituma abanu bayo bangirika, imiryango irasenyuka nicyo gituma Imana yanga ugusendana kwa bashakanye.
4. Mose yemeye gatanya kugirango akumire ibyaha
“ Umuntu narongora umugeni maze ntamukundwakaze kuko hari igiteye isoni yamubonyeho, amwandikire urwandiko rwo kumusenda arumuhe amwirukane mu nzu ye. 2 namara kuva mu nzu ye , yemwererwa kugenda agacyurwa n’undi …” (Gutegek 24:1-4)
Muri make hano icyatumye Mose yemerera gatanya byari ukugirango agabanye imitima yari yuzuye ibyaha. Ikigaragara abagabo bihutiraga cyane gusenda abagore babo ku mpamvu zitandukanye.
Hano hari aho yabuzaga kugarura mu rugo umugore wamaze gusendwa, aha bisaba gutekereza neza kucyo ugiye gukora bivugako nta buryo ubwo aribwo bwose gatanya yakorwamo bukaba bwiza.
5. Yesu yabujije gatanya uretse gusa habaye gucana inyuma
“ Ariko ndababwira yuko umuntu wese uzasenda umugore we atamuhora gusambana, akarongora undi azaba asambanye. Kandi ucyura uwasenzwe na we aba asambanye” (Matayo 19:9). Yesu yabibwiye abantu kubera imitima yabo yari yinangiye ,Mose yabemereye gusenda abagore nyamara ntabwo byahozeho mbere.
6. Pawulo yabujije gatanya uretse gusa habaye gutabwa
“Usibye gusenda uwasambanye, Pawulo avugako mu gihe umugabo wizera cyangwa umugore wizera yasenzwe nutizera ibyo biremewe. Hano mu 1 abakorinto 7:15 haravugango “ Icyakora wa wundi utizera, niba ashaka gutana atane. Mwene data w’umugabo cyangwa w’umugore ntaba agihambiriwe iyo bimeze bityo kuko Imana yaduhamagariye amahoro”
Mu gushaka kumva neza icyo Pawulo ashaka gusobanura reka twibaze uti “ Guhambirwa ni iki?” ku murongo wa 39 “ umugore ahambirwa ku mugabo we akiriho, ariko iyo umugabo apfuye nta kimubuza gucyurwa n’uwo ashaka, icyakora iyo ari uri mu Mwami wacu.”
Tugeranyije iyo mirongo yombi tubona nezako uretse uwapfakaye wenyine wemerewe kongera gushyingirwa hamwe n’uwatawe n’uwo bashakanye utizera gusa. Ni muri ibi byiciro bibiri isezerano rita agaciro.
Birababaje rero kubona umubare w’Abakristo batandukana, wenda kungana n’uw’abantu batizera. Bibiliya yerekana inshuro nyinshi ko Imana yanga urunuka gutandukana kw’abashyingiranywe (Malaki 2:16), kuko kwiyunga no kubabarirana ari byo bigomba kuranga ubuzima bw’abizera (Luke 11:4; Abefeso 4:32).
Ubuntu buberaho kubabarira ibyahise n’ibyenda kuba. Ibyanditswe byera bitwibutsa uburyo Yesu ubwe yegereye umugore wari umaze gutandukana n’abagabo batanu (Yohana 4) ntiyitaye kubindi ahubwo yibanze ku mutima we amuha ku mazi y’ubugingo. Dukwiye gukora ibimeze bityo hamwe n’imbabazi z’Imana.
Imana iduhe kugira ubuntu kugirango turusheho gukora ibyo Bibiliya itwigisha.
Ismael [email protected]


text:
Ubundi ubusanzwe bavuga ko guseka byongera amahirwe yo kuramba ari nayo mpamvu uyu munsi twifuje gusetsa abasomyi b’Ikinyamakuru Umuryango.rw tubinyujije mu inzenya zigera kuri enye.
1.Abasazi babiri bari bahagararanye baganira, umwe afite itoroshi. Nuko arayicana ayitunga mu kirere, maze abaza mugenzi we ati:”Umva ko ujya unyirariraho ngo uri umugabo! Ngaho urira uru rumuri urugere mu bushorishori!”
Undi ati:”Ariko uzi ko uzi ubwenge nyabu! Uragira ngo nurire maze nubona njyeze hejuru uzimye mpite mpanuka?!!!”
2.Umusazi yuriye igiti, ageze hejuru agashami yari akandagiye karavunika arahanuka yitura hasi.
Areguka vuba vuba arongera arurira, ageze hejuru abura aho akandangira noneho aranyerera arongera arahubuka no hasi ngo piiii!!!
Aricara gato arangije aravuga ati:”Ariko Imana irankunda! Ubu se koko iyo ntigira inama ngo mpite mpaguruka vuba vuba ubwa mbere ngwa, ubu simba mpanutse nkigwa hejuru nkivunagura?!!! Reka nigendere!!!”
3.Joriji yinjiye mu kabari arabaza ati “nta muntu wataye amafaranga menshi afungishijwe akagozi?”. Nuko umugabo wari uri aho arahaguruka ati “ni njye”. Joriji aramubwira ati “nimwakire ntoraguye aka kagozi.”
umugabo ati “Nonese amafaranga ari he?”
Joriji ati “Natoye akagozi konyine wa mugabo we!”
umugabo ati “Wabwiwe n’iki ko kari kaziritse amafaranga?”
Joriji “Ni uko tuno tugozi duhambira amafaranga cyangwa imisatsi y’abakobwa.”
4.Umugabo yagiye muri hoteri asangamo mudasobwa, ahita yihutira kwandikira umugore we yari yasize mu rugo ubwo yajyaga mu ruzinduko rw’akazi. Agiye kohereza urwo rwandiko yibeshyaho gato e-mail y’umugore we ayohereza ku mugore wari wapfushije umugabo uwo munsi.
Uwo mugore wari wapfushije umugabo yabaye akiva gushyingura umugabo we, yihutira kujya kuri mudasobwa yibwira ko hari abo mu muryango we baba bamwandikiye bamwihangananisha, ariko akimara gusoma ibaruwa ya mbere ahita yikubita hasi. Maze umuhungu we aje amukurikiye asanga kuri mudasobwa hariho ibaruwa igira iti “
Ku mugore wanjye nkunda cyane,
Ndabizi biragutangaje kubona iyi baruwa kuko utacyekaga ko nabona uko nkwandikira ariko nasanze ino na ho basigaye bafite za mudasobwa, kandi bemerera abantu kwandikira abakunzi babo. Ubu tuvugana maze akanya gato ngezeyo, banyeretse icyumba nzabamo, gusa irungu riranyishe ngiye kukwitegura na we ejo uzaze. Ndizera ko uzabona abaguherekeza nk’uko nanjye mwamperekeje, bizu ni ah’ejo. Uzagire urugendo rwiza!”


text:
Mu gihe kiri hagati y’imyaka itanu n’umunani, abo bagore uko ari batatu bo mu Murenge wa Cyahinda muri Nyaruguru, ntibashoboraga gukandagira ahateraniye imbaga y’abantu, kandi n’abaturanyi ntibabemerera ko bicarana mu nama mu mugoroba w’ababyeyi.
Ngo ntibashobora no kwicarana n’abo mu miryango yabo, byumvikana ko nta n’ibirori bashobora kujyamo, nko gushyingirwa kw’abana babo kuko bafatwa nk’abavumwe.
Abo babyeyi batereranwe n’imiryango yabo, ngo bumva bahitamo urupfu aho kugira ngo bakomeze kubaho mu bwigunge.
Bavuga ko basa n’abibera mu muriro utazima nyuma y’uko Ibitaro bya Ruhengeri biberuriye ko indwara yo kujojoba barwaye itazigera ikira bakaba bazayibana ubuzima bwabo bwose.
Iyi ndwara yitwa ‘obstetric fistula’ ni indwara kugeza ubu yibasiye miliyoni z’abagore hirya no hino ku isi.
Ni indwara iterwa no gucika k’umwanya utandukanya imyanya myibarukiro y’umugore n’aho umwanda munini usohokera, bigatuma uyirwaye yaba igihe agiye kwihagarika cyangwa kwituma imyanda yose isohokera hamwe.
Abaganga bavuga ko abagore benshi, cyane cyane mu bice by’icyaro, bahura n’iyi ndwara ariko bakananirwa kuyisobanura kwa muganga, ahanini bishingiye ku kuba bamwe babyara batarigeze bajya kwisuzumisha kwa muganga mu gihe bari batwite.
Muri Nzeri 2016, inzego z’ubuzima mu Karere ka Nyaruguru zabaruye abagore 23 barwaye iyi ndwara yo kujojoba. Ku bufatanye na gahunda y’ubushakashatsi ku babyeyi n’abana n’Akarere ka Nyaruguru, abo barwayi bajyanywe kuvurizwa ku Bitaro bya Ruhengeri.
Nyuma yo kubagwa, icyenda muri bo barakize neza mu gihe abandi bakitabwaho n’abaganga. Gusa, inkuru ibabaje ni uko abo babyeyi batatu bo babwiwe n’abaganga ko uburwayi bwabo burenze ubushobozi bakaba bagomba kwiberaho muri uwo mubabaro.
Kuri uyu wa 16 Gicurasi 2017, Kigali Today yasuye abo babyeyi, iganira n’uwitwa Caritas Musanebera, uri mu bagize amahirwe yo gukira iyo ndwara yo kujojoba.
Ni we muntu wenyine wemerewe gusura abo babyeyi batatu kuko bamufitiye icyizere ngo kuko bigeze gusangira ikibazo akaba atabakina ku mubyimba. Musanabera, w’imyaka ufite imyaka 30 y’amavuko, yatangaje ububabare yanyuzemo igihe yari arwaye iyo ndwara.
Muri 2009, yagiye ku gise yitegura kubyara imfura ye ariko ntibyagenda uko yabitekerezaga. Mu gihe yari arimo kubyara, inda yavuyemo ahubwo ahita afatwa n’indwara yo kujojoba atangira guhura n’ikibazo cy’uko igihe ashatse kwihagarika cyangwa kwituma imyanda yose izira rimwe.
Agira ati “Sinabonaga umwanya wo kumva ko nshaka kwihagarika cyangwa kwituma. Najyaga kumva nkumva biraje gusa.” Mu myaka 8 Musanabera yamaranye iyo ndwara avuga ko yahabwaga akato gakabije.
Ati “Ntabwo nigeraga nifuza gusohoka mu nzu. Nabaga mfite intimba ko abantu banseka. Abo nahuraga na bo bose barirukaga bahunga umunuko wanjye. Nagerageje kwitarura abandi mu gihe cy’imyaka umunani.”
Avuga ko kubera ko nta bushobozi yari afite bwo kugura impapuro zabugenewe zo kwibinda (sanitary pads cyagwa cotex) Musanabera ngo yambaraga amasashe mu mwanya wazo.
Akomeza agira ati “Umugabo wanjye yarantaye. Yavuze ko tutasangira uburiri! Byari bikomeye!” Uru rugamba yanyuzemo ariko, ahanini rwaturukaga ku kuba nta bushobozi bwo kwivuza yari afite.
Muri 2016, ngo ni bwo umujyanama w’ubuzima yageze iwe amugira inama yo kujya ku karere agahura n’abakozi b’inzego z’ubuzima, bakaba ari bo bamutwaye mu Bitaro bya Ruhengeri we n’abandi bagore bahuje uburwayi.
We na bagenzi be ngo bamaze ibyumweru bibiri mu Bitaro bya Ruhengeri bitabwaho nta kiguzi. Ati “Ku bitaro, nta na make twishyuye. Batwitagaho utangiye koroherwa bakamusezerera.”
Mu gihe abarwayi makumyabiri, barimo na Musanabera, bagaragaza ibimenyetso byo gukira, ababyeyi batatu bagumye ku bitaro bikomeza kugerageza ariko ntibyagira icyo bitanga.
Undi mubyeyi wakize, agira ati “Twari twarabwiwe ko iyi ndwara idakira. Ni yo nkuru mbi ibaho twari twumvise.”
Kugeza uyu munsi, abo bagore batagize amahirwe yo gukira ntibasohoka mu nzu, imiryango yabo n’abaturanyi barabatereranye ndetse ntibaba bifuza no kugira umuntu bavugisha.
Geraldine Uwamariya, umwe mu baturanyi babo, avuga ko iyo ndwara yatumye abo babyeyi bangwa urunuka muri ako gace.
Ati “Babaha urw’amenyo iyo bababonye. Bahisemo kwigumira mu nzu, ntibajya bava iwabo mu ngo.” N’ubwo bakuye inkuru mbi mu Bitaro bya Ruhengeri, abo barwayi ba Fistula baracyafite amahirwe menshi yo gukira, gusa ikibazo ni umuntu ushobora kubavuza.
Umuganga mu Bitaro bya Ruhengeri uri mu bakurikiranye abo babyeyi (utashatse ko amazina ye atangazwa) yabwiye Kigali Today ko abo babyeyi bageze kwa muganga indwara yararengeranye bigora Ibitaro bya Ruhengeri.
Nyamara, yemeza ko indwara yabo yavurwa igakira bagiye mu bitaro bisumbije ubushobozi ibya Ruhengeri.
Yagize ati “Indwara yarenze ubushobozi bwacu ariko abo babyeyi bashobora kuvurwa bagakira baramutse boherejwe mu bindi bitaro bifite inzobere ziturenze.”
Athanase Karemera, Umugenzuzi w’Ubuzima mu Karere ka Nyaruguru, na we yemeza ko hakiri icyizere ko abo babyeyi bavurwa bagakira, ariko akavuga ko ikibazo gisigaye ari ubushobozi bwo kubavuza.
Agira ati “Ni byo koko abaganga bo mu Bitaro bya Ruhengeri bemeje ko uburwayi bafite burenze ubushobozi bwabo. Gusa twizera ko bazavurwa bagakira.”
Karemera avuga ko ubuyobozi bw’akarere burimo kuganira na Porogaramu ishinzwe ubushakashatsi ku babyeyi n’abana nk’umuryango mpuzamahanga utegamiye kuri Leta ukora mu rwego rw’ubuzima ngo barebe ko haboneka amafaranga yo kubavuza.
Mu kiganiro na Kigali Today, Pascal Musoni, umuyobozi w’uwo muryango, yavuze ko bari muri gahunda yo kunyuza amafaranga mu buyobozi bw’akarere bukabavuza.
Ati “Dukorana n’ubuyobozi bw’akarere tubatera inkunga mu bikorwa bitandukanye by’ubuzima. Ni ko tuzabigenza kugira ngo dufashe Akarere, abo bagore bavuzwe.”
Mu Rwanda kubaga umurwayi wa Fistula bisaba ibihumbi 250Frw, ariko Misiteri y’Ubuzima ijya izana inzobere z’abanyamahanga zikabikora ku buntu.
Ibitaro bya Leta bya Kibagabaga muri Kigali ni byo bitaro bikuru bikurikira ibitaro bya Kaminuza bya Kigali (CHUK) kugeza ubu mu kuvura Fistula.
Umuryango Mpuzamahanga w’Iterambere ry’Abagore (IOWD) na wo ujya wohereza impuguke zawo zigaha amakariso akoreyemo cotex abafite ikibazo cya Fistula nk’uburwayi budashobora kuvurwa mu buryo bworoshye.
Mu myaka itanu ishize, Itsinda ry’ Umuryango IOWA rishinzwe ibya Fistula, zabaruye abarwayi 1,543 rishobora kubaga ababarirwa muri 581.
Minisiteri y’Ubuzima itangaza ko kuva muri 2005 abarwayi ba Fistula 3600 bavuwe iyo ndwara yo kujojoba hirya no hino mu gihugu, bagakira.
Inzego z’ubuzima ariko zitangaza ko mu Rwanda mu barwayi ba Fistula igihumbi, nibura babiri ibahitana. N’ubwo iyi ndwara yo kujojoba atari indwara yica vuba, inzego z’ubuzima zihamya ko yangiza ubuzima bw’abayirwaye bikomeye.
Ibitekerezo ( 2 )
Birababaje kunona muri 2017 hakiriho abantu bakumirwa birenze ukw’inyamaswa ihigwa kubera uburwayi bagize kandi batikururiye.
Ubwo burwayi buravurwa !
Ikibazo cyabaye cyatewe n’ubushobozi abaganga babasuzumye badafite (kijyanye se wenda n’ubumenyi buhagije mu kuvura ubo babyeyi cga se kijyanye n’ibikoresho by’ubuvuzi bidahagije bafite).
Hakenewe gusa kuba bashyikirizwa ubuvuzi bwisumbuye nko mu bindi bihugu bifite ubushobozi buruta ububa mu Rwanda.
Ikindi kibazo gikomeye gisumba ibindi kijyanye n’imyumvire na EDUCATION y’abantu. Nicyo gitera ingaruka zikomeye zishyira abo babyeyi barengana ako kageni !
Nta ndwara cg uburwayi umuntu yagire bwatuma aterwa akato bigeze aho.
Dufite governance yita ku mibereho myiza y’abaturage ndetse by’umwirako ku y’abagore, ishobora gususzumira hafi icyo kibazo kikabonerwa umuti.
leta nirwane kuri abo babyeyi rwose barababaje. babohereze no hanze kuko turabishoboye ariko bavuzwe.
amafranga yo kuvuza abo babyeyi ni make ku buryo atabura pe


text:
Umuhanzi Karangwa Lionel uzwi nka Lil G avuga ko yahinduye imikorere ye, aho ubu arajwe ishinga no gukorera amafaranga mu bikorwa bye bitandukanye ari nayo mpamvu atacyumvikana mu nkuru za karabaye zagiye zimuvugwaho mu bihe bitandukanye.
Mu myaka yashize Lil G yakunze kumvikana mu bitangazamakuru avugwa ho inkuru zitandukanye, inyinshi zafatwaga nabi na bamwe mu bakunzi dore ko inyinshi zabaga ziganisha ku mibonano mpuzabitsina ndetse bamwe bakavuga ko ari gushakwa kuvugwa.
Zimwe muri izo nkuru harimo amashusho y’uyu musore yigeze kujya hanze arimo kurigata mugenzi Young Grace byamaganwa na benshi. Hari inkuru yigeze gusohoka mu kinyamakuru kimwe aho yemezaga ko amaze kuryamana n’abakobwa basaga 90, anavua kwifata byamunaniye, ubundi yongera kuvuga ko hari umukecuru w’umuzungu bakundana nyuma aza kumwihanakana, amafoto atandukanye ari gusomana n’abakobwa n’ibindi byinshi byatumaga avugwa cyane.
N’ubwo byavugwaga ko Lil G yabaga ashaka kugaruka mu itangazamakuru cyane, yabwiye Eachamps ko nta ruhare yabaga yabigizemo.
Yongeyeho ko ibyamubayeho n’ibyamuvuzweho bitamuteye ishema ari nayo mpamvu ubu yahisemo kugenda ahindura imikorere, yibanda ku bucuruzi n’umuziki kuruta ibyo kwirirwa avugwa mu bitangazamakuru mu bintu by’amafuti.
Yagize ati “ Ubu Lil G ni umucuruzi, umuyobozi wa Round Music akaba n’umuhanzi. Ziriya scandale byabaga ari nk’ibintu byabaye ariko ntabyiteguye ari nayo wenda hagenda habaho guhindura inzira rimwe na rimwe, ukavuga uti ‘ibi binti biba byabaye atari ngombwa’, ukagenda uhindura icyerekezo. Biriya byari iby’icyo gihe, Lil G w’uyu ni munsi ni sans faute kandi w’imbaraga ku mpande z’ubucuruzi n’umuziki.”
N’ubwo ibyavuzwe kuri Lil G harimo byinshi kandi bibi, ngo ntabwo abyicuza ndetse asanga nta n’icyo byahungabanyije ku izina rye yatangiye kubaka kuva kera.
Kuri ubu uyu musore ahugiye mu bucuruzi bw’imyenda ye mishya yazanye, studio ye ya Round Music no gukora indirimbo, dore ko hari iyi afite yakoranye na Christopher yitwa Like a Queen.
Lil G ubu amaze kugira alubumu ‘Umubyeyi’ nshya ije ikurikira izindi zabanje zirimo iyo yise ‘Nimba Umugabo’ na ‘Ese Ujya Unkumbura’ aheruka gushyira hanze.


text:
Mu murenge wa Kibeho, Akarere ka Nyaruguru, bamwe mu babyeyi bigeze kurwaza indwara y’imirire mibi mu bana babo, bavuga ko ubujiji ari bwo bwateye icyo kibazo kurusha ubukene n’ubwo na bwo ari imbogamizi, ariko atari bwo buza ku isonga.
Umwe mu babyeyi waganiriye n’umunyamakuru wa Panorama, Nyirankoko avugako ubujiji bwari butumye abana be bapfa bazize imirire mibi, kuko atari azi gutegura ifunguro ryuzuye.
Yagize ati “Mbere twebwe guhinga imboga nka dodo twumvaga bitashoboka, kuzirya ari ikibazo, ndetse urugo rwaziriye tukavuga ko rwugarijwe n’ubukene; ariko aho twaboneye inama tugirwa n’abashinzwe ubuvuzi bw’abana ku kigo nderabuzima, twize kugaburira abana ibyo kurya byuzuye birimo imboga, ibishyimbo, ndetse n’ifu y’igikoma baduha yitwa shishakibondo na yo yadufashije kurera abana bacu neza.”
Yakomeje agira ati “Buri mubyeyi akwiye kwita ku mirire y’abana babo bita ku isuku y’ibyo barya, batunganya ibikoresho by’isuku kuko ubukene ntibwatuma umuntu arwaza imirire mibi, ahubwo duhindure imyumvire yo kumva ko indyo yuzuye ihenze, ahubwo dutunganye ibyo dufite.”
Ibi abaturage barabivuga mu gihe Umuyobozi ushinzwe ubuzima mu karere ka Nyaruguru, Karemera Athanase, na we avuga ko abaturage bari bafite imirire mibi mu bana, barwaza bwaki abana mu myaka 12 ishize umubare wabo wazamukaga cyane ku buryo buteye inkeke.
Karemera yagize ati “Abana abari bafite imibereho mibi ku buryo Nyuruguru mu myaka cumi n’ibiri ishije byagabanyutse mu buryo bugaragara aho mu 2005 abana bari bafite imirire mibi bari 54.5%. twatangiye ubukangurambaga bufite imbaraga kuko mu 2010 twari tugeze 45.6%; mu gihe 2015 twari 41.6%. Intego twihaye mu 2018 ni ukuba tugeze kuri 20% mu bana bafite imirire mibi.”
Akomeza avuga ko babonye ubufasha butandukanye burimo ifu izwi nka shishakibondo n’amata bitangwa na RODA, ubu abana bameze nabi cyane bakaba babihabwa kandi bizeye ko ibyo bizabafasha kurandura imirire mibi mu bana.
Gahunda ya Leta yo kurwanya imirire mibi mu bana ni gahunda yashizwemo imbaraga haherewe ku minsi igihumbi kuva umugore atwite aho akurikiranwa kuva asamye kugeza umwana afite imyaka ibiri, mu rwego gukumira igwingira ry’abana.
Mutesi Scovia


text:
Kimwe mu bintu umubyeyi utwite agomba kwitwararika igihe atwite harimo ibyo kurya afata kuko bigira ingaruka nziza cyangwa se mbi ku buzima bwe ndetse no kubw’umwana atwite. Dore hano inama zagufasha kugira imirire iboneye igihe utwite
Kongera umubare w’amafunguro ufata ku munsi : Umugore utwite ntabwo yarya inshuro zingana n’izo yaryaga mu buzima busanzwe. Gusa na none agomba kwitwararika ko muri izo nshuro zose agomba gufata ifunguro ryujuje intungamubiri..
Guhinduranya indyo : Usibye ko ari ingenzi ko umuntu wese ahinduranya indyo, ku mugore utwite ho biba akurusho. Agomba guhinduranya indyo afata ntahorere indyo imwe gusa. Ugomba kuneya ibigize buri funguro ufashe ukamenya n’umumaro bifitiye umubiri wawe n’umwana utwite kandi ukajya wiband acyane ku mboga n’imbuto
Irinde amavuta menshi n’isukari : iyo uugore utwite akoresheje amavuta cyane n’isukari nyinshi usanga yiyongera ibiro bikabije bishobora no kogora kubigabanya na nyuma yo kubyara
Irinde kwiyicisha inzara : mu gihe utwite ukagir aikibazo cyo kubura appétit cyangwa se ukagira isesemi nyinshi ikubuza kurya, icyo gihe usabw akwegera abaganga bakagufasha kuko iyo utarya indyo yuzuye kandi ihagije uba wangiza ubuzima bwawe n’ubw’uwo utwite.
Kunywa amazi ahagije” ikindi umugor eutwite agomba kwitaho ni ukunywa amazi ahagije byibura 1,5 litiro ku munsi. Ibyiza nuko yanyw amazi kurusha kunywa fanta n’imitobe yakorewe mu nganda. Irinde ikawa n’inzoga.
Nubwo ibyo ari ingenzi kubikurikiza ku mugor eutwite ntabwo inama zose zijyanye n’imirire zihagije muri iyi nkuru. Ibyiza nuko wagisha inama umujyana mu by’imirire mu gihe utwite akagufasha kumenya amafunguro azatuma umererwa nez abitewe n’ibyo umubiri wawe ukeneye.


text:
Ibibazo byaryo ntibitandukanye cyane n’iby’andi madini ari mu Rwanda kuko akenshi bishingiye ku mikoro make.
Musenyeri Laurent Mbanda amaze amezi abiri n’igice atorewe kuyobora iryo torero aho yasimbuye Onesphore Rwaje wagiye mu kiruhuko cy’izabukuru.
Ubwo yimikwaga, Mbanda w’imyaka 64 yasezeranyije Abangilikani byinshi birimo kuvana urubyiruko mu bukene, kubaka Kaminuza no gusiga iryo torero ritagitega amaboko.
Yaganiriye na IGIHE avuga byinshi kuri iyo mishinga, aho Angilikani ku Isi ihagaze nyuma yo gucikamo ibice kubera ubutinganyi ndetse n’ibindi.
IGIHE: Ni iyihe mishinga mushyize imbere muri manda yanyu nk’umuyobozi w’iri torero?
Mbanda: Turi gutekereza ibintu twakora ku buryo byatwinjiriza amafaranga bigatuma tutajya gusabiriza.
Kimwe tugomba gutangira mu gihe cya vuba ni ukubaka inzu y’ubucuruzi ishobora kubamo n’ibiro byo gukoreramo. Tumaze kubona uruhushya rwo kubaka turateganya ko mu minsi ya vuba turabitangira.
Ikindi turi guteganya imishinga twakora dufatanyije nk’amadiyosezi, tugahuriza ku mushinga umwe, tukawigaho tukawutekereza.
IGIHE: Ubusanzwe inkunga Angilikani ikoresha zavaga he?
Mbanda: Inkunga nini iva mu madiyosezi yacu agerageza uko ashoboye kugira ngo agire icyo atanga gifasha biro ya Angilikani. Ntabwo ari inkunga nyinshi ziva hanze nubwo rimwe na rimwe tubivuga umuntu akagira ngo hari iziva hanze nyinshi.
IGIHE: Hari abantu bahoze babatera inkunga ubu bemera ubutinganyi kandi mwe ntimubwemera, ubu baracyabafasha?
Mbanda: Nibyo twakoranaga na The Episcopal Church of America yari ifite uburyo iduha imfashanyo. Aho dufatiye icyemezo cy’uko tudashobora kwakira amafaranga atuma tugurisha umutima wacu, twasanze ayo mafaranga tudashobora kuyakira. Na bo ntibashobora kuyaduha batazi ko twemeranywa na bo.
Ntabwo dushobora kwigurisha. Ntabwo dushobora kuvuga ngo twakire amafaranga kugira ngo dukunde tubeho ariko imyemerere yacu, imyizerere yacu, indangagaciro zacu tubigurishe.
IGIHE: Bizatwara igihe kingana iki ngo Angilikani y’u Rwanda yihaze idategereje inkunga z’amahanga?
Mbanda: Imyaka itanu mfatanyije na bagenzi banjye b’abepisikopi niyo twihaye ngo duhuze imbaraga, duhuze umutima dusenge, turebe duti ‘ese nta hantu twaba twigejeje’? Simvuga ko tuzaba tugeze ijana ku ijana mu kwitunga ariko byibuze tugire aho tugera.
IGIHE: Mwahize ko umwaka utaha muzatangiza Kaminuza ya mbere y’abangilikani, ntabwo ari igipindi?
Mbanda: Oya, twari dusanzwe dufite ishuri ryitwa Kigali Anglican Theological College ryigishaga abapasitori, niryo tugiye kwinjiramo tukarihinduramo Kaminuza yitwa East African Christian university.
Hari inyubako yari imaze imyaka umunani yaratangiye ntaho iragera, ubu rero turi kuyubaka ku buryo uyu munsi igeze kure, nko mu kwezi kwa cumi gushira turaba tuyirangije neza.
Mu kwezi kwa mbere izatangira. Turi gushaka abazayobora ishuri, turashaka abarimu. Tuzahera ku masomo y’Iyobokamana, ibijyanye n’ubuzima, Ubuyobozi n’uburezi.
IGIHE: Hari insengero za Angilikani zigera kuri 204 zafunzwe, mugeze he muzifunguza?
Mbanda: Hafunzwe nyinshi ariko izimaze gufungurwa nizo nyinshi kurusha. Hari nyinshi zitari zikwije ibyasabwaga ariko hari na nyinshi twahise twihutira gukora ibyasabwaga zirafungurwa, izitarafungurwa nazo turi gukora ibishoboka ngo zifungurwe.
Gusa nibaza ko hari ibintu dukabya cyane. Turavuga ngo zarafunzwe ariko ntitureba ese zafungiwe iki? Hari nk’ahantu ujya ugiye gusengerayo, washaka aho wihagaraika ukahabura, washaka aho wikinga ashwi da! None se koko tuvugishije ukuri nta marangamutima, umuturage wo mu cyaro we ntiyaza ati ariko hari ikintu kibuze?
IGIHE: Angilikani ku Isi ihagaze ite muri iki gihe?
Mbanda: Itorero Angilikani uyu munsi rihagaze neza cyane, abantu bariho baraza ku gakiza. Yego hari abagira gutya bati ‘ twiyomoye kuri aba’ ariko abo ni bake cyane byongeye ibyo ni ibintu tuzi mu mateka y’itorero.
Hari igihe mwibaza ngo mu Itorero harimo abamalayika gusa, nta bamalayika babamo ahubwo harimo abantu barwaye.
Ni abanyabyaha bakijijwe n’ubuntu bw’Imana, abandi ntibaranakizwa.
IGIHE: Uyu munsi igice cyemera ubutinganyi kiracyafatwa nk’ikigize Angilikani cyangwa cyavuyemo?
Mbanda: Biterwa n’uko ushaka kubivuga kuko mu bangilikani harimo abemera ubutinganyi ariko abenshi ntibabwemera.
Nko mu Itorero rya Angilikani muri Amerika abatemera ubutinganyi bavuyemo bashyiraho icyo bise Anglican Church in North America. Iyo rero itemera ubutinganyi niyo ifatanyije natwe kuko ntitubwemera.Abangilikani b’ukuri ni abahagaze ku ijambo ry’Imana kandi bemera ko Kristo ari umwana w’Imana.
IGIHE: Ni uruhe ruhare Angilikani y’u Rwanda yagize mu gufasha abatemera ubutinganyi muri Amerika?
Mbanda: Itorero ryo mu Rwanda risa n’aho ryahaye ubuhungiro ba bandi bari bavuye muri Episcopal Church of America, birukanywemo kubera ko bizera ijambo ry’Imana kandi batemera ubutinganyi.
Abo rero bashatse abo bafatanya, Angilikani y’u Rwanda iremera iti ‘tuzafatanya namwe kandi tuzabashyigikira mwe muhakana ubutinganyi kandi mutemera ko Itorero riyoborwa n’abatinganyi’.
Bazaga nk’impunzi zirukanywe ndetse bamwe bambuwe n’insengero zabo.
Aya matorero menshi yabarizwaga muri Angilikani y’u Rwanda n’abasenyeri babo babarizwaga hano.Igihe cyaje kugera turabacutsa noneho tubereka inzira y’aho bajya, barifatanya bahinduka Anglican Church in North America.
Igice kitemera ubutinganyi muri Angilikani kigize 60 % by’amatorero ya Angilikani ku Isi, yiganjemo ayo mu bihugu byo muri Afurika.


text:
Inyama z’ihene mu mamesa
Ibikoresho
Inyama y’ihene kg 1
ibitunguru bitukura 2
Tungurusumu isekuye uduce 3
Seleri utubabi 3
Teyi agashami 1
Inyanya 3
Sauce tomate 1
Umunyu
Poivre 10g
Ibibiringanya 2
Amamesa ikiyiko 1
Uko bikorwa
Shyira isafuriya ku muriro ushyiramo amamesa
Amaze kuzana umwotsi ugashyiramo inyama zigahindura ibara
Shyiramo ibitunguru na celeri bikasemo uduce duto
Shyiramo ibibiringanya bikasemo uduce duto
Kongeramo tungurusumu na romarin (Teyi)
Kureka bigafata irange hamwe hanyuma ukongeramo inyanya waseye
Shyiramo na Saucetomate ukareka bigashya
Shyiramo amazi make igikombe 1
Pfundikira ureke bihire mu muriro muke
Ungeramo umunyu na poivre ugaragure kugirango ntibishirire.
Byakuwe kuri journaldesfemmes.com
photo : google
Ibitekerezo byanyu
-
uwakoresha ubuto se ntibyakunda ?amamesa abenshi ko batakiyakunda ?ahubwo se inyama zihene utayiguze ngo uyibagire cg ngo uzigure mu kabari nihehe wazibona ko jyewe ntarabona boucherie yinyama zihene ?
-
teyi (romarin)imez gute se ko njyew atayo nari bwumve ese uwabitegura itarimo biraryoha ? izo nyama wazishira mumamesa ari zibisi cangwa wabanza kuzirabika mumazi ?


text:
Isukari iri muri bimwe mubyo abantu benshi bashyize mu bibatunga by’ibanze bitagomba kubura mu ngo zabo nyamara ishobora gutera indwara nyinshi. Isukari ihumanya si iyo dushyira mu cyayi gusa ahubwo tuyisanga no mu bindi biribwa no mu binyobwa byinshi nka za Soda ; bombo ; chocolat, pâtes à tartiner no mu bindi byinshi.
Zimwe mu ndwara zishobora guterwa n’isukari :
1. Carie dentaire
2. Diabete
3. Trouble Cardio-Vasculaire
4. Osteoporose
5. Inflammations intestinale
6. Kugabanuka kw’abibirinda umubiri indwara( baisse immunitaire)
7. Cancer zitandukanye cyane cyane iya pancréas na cancer y’amara.
8. Uburwayi bw’igifu
9. Constipation
10. Umunaniro uhoraho
11. Indwara y’amaso yitwa cataracte
12. Gusaza vuba k’uruhu n’ibindi byose bikoze umubiri w’umuntu
Iyo sukari ikunzwe cyane ifite ikibi abantu benshi batazi kuko uko ugenda uyinywa imyaka igashira indi igataha niko ubwonko bwawe bugenda buyimenyera maze wayibura ukabura amahoro kandi uko ugenda uyikunda niko ugenda ukenera nyinshi kurushaho mbese ikumerera nk’ikiyobyabwenge ku buryo kuyibura bikubuza amahoro. Ibyo babyita Dépendance cyangwa Addiction mu ndimi z’amahanga.
Icyo gukorwa kugira ngo isukari igabanuke mu mubiri
1.Kwirinda kunywa imitobe yakorewe mu nganda hamwe n’ibyayi birimo isukari mu gihe ufite inyota. Amazi asanzwe arahagije kugira ngo ushire inyota.
2.Gukunda kurya imbuto ; imboga ; n’ibinyampeke.
3.Kwimenyereza kugenda n’amaguru aho gutega imodoka igihe ugiye ahantu hatari kure.
4.Gukora Sport
5.Igihe uri addicted cyangwa ufite dependance ku isukari icyo wakora ni ukubahiriza amasaha wihaye yo kuriraho bitewe n’akazi ukora cyangwa n’uko wiyumva mu mubiri wawe kandi ukajya urya indyo yuzuye .
Indyo yuzuye iba igizwe n’ibi bikurikira :
Ibyubaka umubiri : Injanga ; amagi ; amafi ; inyama n’ibindi bituruka ku matungo ariko bigomba kuba bicye cyane ku isahani
Ibitera imbaraga : Ibirayi ; ibijumba ; amateke ; umuceri ; imyumbati, ubugari n’ibindi. Ibyo nibyo bikwiye kuba byinshi ku isahani
Ibirinda indwara : Imboga n’imbuto. Ibyo nibyo bigomba gukurikira ibitera imbaraga mu kuba byinshi ku isahani.
Source:Ubuzima.rw
Posted by Mike Urinzwenimana


text:
Amazina 21 Bibiliya ivuga asobanura gukomera kw’ Imana
Uhereye kera kose Imana ntihinduka, yaremye umuntu mu ishusho yayo . irushaho kumukunda kurusha ibindi biremwa byose, yamusuraga kenshi aho yari yaramutuje mu ngobyi ya Edeni ndetse Imana imuha ubutware bwo gutegeka isi yose n’ibiyirimo: amatungo, inyamaswa, ndetse n’inyoni n’ibisiga. Nubwo abantu baje guteshuka bagakora icyaha ariko Imana kuko ari umutunzi w’impuhwe n’imbabazi nyinshi ntiyabataye yabarokoje kumeneka kw’amaraso n’urupfu rwagashinyaguro ku mwana wayo w,ikinege Yesu Krisito.(Abefeso2:1-4 )
Muri Bibiliya Yera havugwamo amazina yagiye yitwa abantu ndetse n’ahantu asobanurwa bitewe n’igitangaza Imana yakoreye umuntu aho hantu . Nyuma yuko abantu babonyeko Imana itabataye bakomeje kuyita amazina menshi atandukanye agaragaza ugukomera n’imbabazi zayo .Ntawayavuga yose ngo ayaranginze ariko agakiza.org twagerageje gushakisha akunzwe gukoreshwa cyane ariko nayo makeya agaragaza gukomera kw’Imana.
1. Yehovayire : risobanurango kizabonwa, Aburahamu yabivuze ubwo yaragiye gutamba Isaka , Imana ikamwoherereza igitambo mu cyimbo cy’umwana we Isaka (itangiriro 22 :14)
2.Yehovanisi : risobanura ngo Uwiteka ni ibendera ryanjye. Mose yabivuze ubwo Imana yamuhaga isezerano ryo kuzabakuriraho Abamaleki bakibagirana mu isi (Kuva 17:15)
3.Lahayiroyi : Hagari yabivuze ubwo Marayika w’Uwiteka yamusangaga mu butayu akamuha isezerano, amaze gutungurwa nuko Uwiteka yabonye umubabaro we. Ahimba Uwiteka wavuganye nawe izina ati : uri Imana ireba « mbese indeba nayiboneye na hano ? » nicyo cyatumye rya riba ryitwa iriba rya Lahayiroyi (Itangiriro 16 :13-14)
4.Enihakore : risobanura ngo iriba ry’uwambaje. Samusoni yabivuze amaze kwica Abafilisitiya yicwa n’inyota. Ariko Imana ifukura iriba i Lehi amazi aradudubiza nuko amaze kunywa umutima usubira mu nda, arahembuka. Hari Lehi na bugingo nubu. (Abacamanza 15:19.)
5.Ebenezeri : risobanura ngo Uwiteka yaratuzahuye. Samweli yabivuze Uwiteka amaze kubakiza amaboko y ‘abafilisitiya, ibi byabaye nyuma yuko ab’inzu ya Isirayeli bamaze imyaka 20 bashaka Uwiteka barira. Samweli yenda ibuye arishinga hagati y’i Misipa n’i Sheni, arihimba izina Ebenezeri (ati"Uwiteka yaratuzahuye kugeza nubu." (1Samweli 7:12)
6. Peniweli : Yakobo yabivuze ubwo yakiranaga na Marayika, akamunesha. Aho hantu yakobo yahise peniweli ngo kuberako yarebesheje Imana amaso ntiyapfa (Itangiriro 32 :31)
7.Gilugali : risobanura gukurwaho igisuzuguriro (Yosuwa5:9)
8.Rehoboti : risobanura ngo ahagutse. Isaka yabivuze nyuma yo gufukura amariba abashumba b’i Gerari bakayatonganira nabe (Eseki, Sitina).Isaka avayo afukuza irindi riba ryo ntibaritonganira, aryita Rehoboti, aravuga ati “None Uwiteka adushyize ahāgutse, natwe tuzororokera muri iki gihugu.” (Intangiriro26:22)
9.Eli Elohe Isirayeli : Risobanura ngo Imana ni yo Mana ya Isirayeli. Yakobo yabivuze ubwo yasohoraga amahoro avuye i Padanaramu yerekeza i Shekemu mu gihugu cy’i Kanani (itangiriro33 :20)
10. Yehova Royi : Uwiteka ni Umwungeri. ( Zaburi23:1).
11. Yehova Tsidkenu: Uwiteka gukiranuka kwacu. (Yeremiya 23:5-6)
12. Yehova Shalom: Imana y’amahoro. (Abacamanza 6:22–24)
13. Yehova Shamma: Uwiteka ni ho ari . (Ezekiyelil 48:35).
14. Yehova Rapha: Uwiteka ukiza indwara (Kuva15:26)
15. Yehova Sabaoth: Uwiteka nyiringabo (Zaburi 46:7-8)
16. Elohim : Imana ni inyembaraga (Jeremiah 32:27)
17. El Shaddai: Imana ishoborabyose (Genesis 17:1)
18. El Elyon: Imana isumba byose (Itangiriro 14:20).
19. Adonai: Uwiteka ni Umwami (Zaburi 8:1)
20. Emmanuel: Imana irikumwe natwe (Yesaya 7:14)
21. Abba: Data wa twese (Matayo6:9).
Ntabwo Imana izigera ita umuntu uyubaha, iteka ryose. Imana igendana n’umuntu uyuba ibihe ni ibihe ikageza ku buzukuruza bibihe ibihumbi. Imana ikunda abayikunda kandi abayishakana umwete barayibona,( Imigani 8:17 ). Imana ni Alufa na Omega ( Uwambere n’Uwanyuma ) kandi ntabwo ihinduka uko yariri niko iri kandi niko izahoraho. Ntiyita ku cyubahiro n’ubutunzi by’abana ba bantu ahubwo yita ku umukene ufite umutima uciye bugufi (Yesaya 66:2)
Source : https://bible.org
Ismael KAYISHEMA @Agakiza.org


text:
Ni ryari/gute twakira Umwuka Wera?
Ikibazo: Ni ryari/gute twakira Umwuka Wera?
Igisubizo: Intumwa Pawulo yigisha yeruye ko twakira Umwuka Wera tukimara kwizera Yesu Kristo nk'umukiza wacu. 1 Abakorinto 12:13 havuga ko ' kuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe '. Abaroma 8 :9 hatubwira ko buri muntu udafite Umwuka Wera aba atari umukristo ' Ariko mwebwe ntimuri aba kamere, ahubwo muri ab'Umwuka niba Umwuka w'Imana aba muri mwe. Ariko umuntu wese utagira Umwuka wa Kristo ntaba ari uwe '. Abefeso 1 :13-14 higisha ko Umwuka Wera ari ikimenyetso cyo gucungurwa kiri ku bizera bose ' Ni we namwe mwiringiye mumaze kumva ijambo ry'ukuri, ari ryo butumwa bwiza bw'agakiza kanyu, kandi mumaze kwizera ni we wabashyizeho ikimenyetso, ari cyo Mwuka Wera mwasezeranijwe, uwo twahawe ho ingwate yo kuzaragwa wa murage kugeza ubwo abo Imana yaronse izabacungura. Ubwiza bwayo bushimwe '.
Ibi byanditswe uko ari bitatu byerura ko Umwuka Wera yakirwa mu gihe cyo kwakira agakiza. Pawulo ntiyashoboraga kuvuga ko twese twabatirijwe kandi tukuzuzwa mu Mwuka umwe iyo aba atazi ko abakristo bose b'i Korinto bafite Umwuka Wera. Abaroma 8:9 ho hanashimangira ko udafite Umwuka Wera aba atari uwa Kristo. Nuko rero, kugira Umwuka Wera ni ibanze mu kwemeza agakiza. Byiyongereyeho, Umwuka Wera ntiyaba ' ikimenyetso twashyizweho ' (Abefeso 1 :13-14) iyo aba atarakiriwe mu gihe cyo kwakira agakiza. Ibindi byanditswe byinshi bisobanura ko agakiza kacu gatangwa iyo twakiriye Yesu Kristo nk'umukiza.
Iyi ngingo ikunze gukura urujijo kuko imirimo n'impano z'Umwuka Wera bikunze kwitiranywa. Kwakira/guturwamo n'Umwuka Wera biba tucyakira agakiza. Kuzuzwa Umwuka Wera ni igikorwa gikomeza cya buri kanya mu buzima bw'Umukristo. Nubwo ariko aha turi kuvuga yuko kubatizwa mu Mwuka Wera biba tucyakira agakiza, hari abavuga ukundi. Ibi rero akenshi bikunze gutuma umubatizo w'Umwuka Wera witiranywa no 'kwakira Umwuka Wera', biba tucyakira agakiza.
Muri make rero, twakira Umwuka Wera ryari, gute? Twakira Umwuka Wera iyo twakiriye Umwami Yesu Kristo nk'umukiza wacu (Yohana 3:5-16). Ngo ni ryari twakira Umwuka Wera? Umwuka Wera atubamo ubuziraherezo akanya dutangiye kwizera.
English
Ni ryari/gute twakira Umwuka Wera?


text:
(Kinyarwanda) Opozisiyo nyarwanda yifashe ite nyuma ya Kanama 2017
- Views 2725
Nkuko nakomeje kubivugaho ku nyandiko nanditse mbere, umwami amaze kwimikwa ubu igisigaye ni abaja bagomba kumenyerezwa kumuramya. Ndongera mbisubiremo kubantu bakomeje kwibeshya kugitero cya Rupiyefu cyo mu Kwakira 1990. Inkotanyi zateye zifite gahunda yo kugarura Kalinga yariy arasezerewe na revolusiyo ya rubanda yabaye muri 1959 yakurikiwe na kamarampaka aho rubanda yavuze ko idashaka ubwami igahitamo repubulika.
Inkotanyi zitera zavugaga ko zizanye demukarasi yari yarabuze mu Rwanda no kurengera inyungu za rubanda nyamuke bavugaga ko zititabwagaho. Uko intmbara yagenze ni inkuru ndende. Mbivuze mu magambo make, Inkotanyi zaje zica igihumeka cyose guhera muriza Byumba na Ruhengeri ahoz atungukiye. Inkotanyi zari zishyigikiwe n’ibihugu by’ibihangage nka Amerika, Kanada, Ububiligi, Ubwongereza, Isirayelina Uganda yabaherekeje ibaha ibikoresho by’intambara.
Abanyarwanda bitegerezaga babonaga ari INYENZI zigarutse zibatije akandi kazina k’Inkotanyi. Hari ababuriye abanyarwanda ko inkotanyi zizanye ishyano mu Rwanda gusa ba Mbonabihita banga kumva. Nyuma habaho imishyikirano, Inkotanyi zihabwa ibyamirenge maze zirabyanga ziteza ubwicanyi zirana buhagarikira zanga uwatabara. Hano abahutu, abatwa n’abatutsi barapfaga ariko inkotanyi ziti tuzihagarikira ubwicanyi twateje. Iminsi 100 ishira abantu bakicana n’amahanga arebera. Abenshi twaje kumenya icyo bashakaga ari uko basohoye ijambo “Jenoside”. Aka nia gashya kaje mu Rwanda ngo umuhutu azapyinagazwe asubizwe mu buretwa n’ubuhake bwambere ya 1959. Nyuma habaho ubutabera butigeze bubaho na rimwe, gacaca ikajya ifunga umuhutu wese inkotanyi zitiyumvamo agakatirwa imyaka 30.
Bamwe ngobaziraga kuba batarahishe abatutsi, abandi ngo bakoraga iki igihe abatutsi bicwaga. GUSA NTIBAVUGA IBYO FPR YAKOZE YOHEREZA INTUMWA ZAYO MURI LONI KUBUZA UWATABARA ABANYARWANDA MU KWEZI KWA 4 MURI 1994. HARI HASHIZE IMINSI 24 GUSA UBWICANYI BUTANGIYE. TWIBUKEKO UBWICANYI BWAMAZE IMINSI 100.
Impamvu Rupiyefu itashakaga ko ubwicanyi buhagarikwa iracyari ibanga kugeza ubu. Byarakomeje abafashije Rupiyefu bahembwa udufuni abandi barahunga. Ubwicanyi bwarakomeje burenga imipaka, umuhutu ahigwa nk’inyamaswa amahanga arebera. Ibi byasomwa muri mapping report ya LONI yasohotsemuri 2010 ivuga ubwicanyi mu karere hagati ya 1993 na 2003. Hari isubiranamo ryabaye hagati y’Inkotanyi bamwe barahunga maze bahigana ubutwari mu kwicana bigaragaza umuco mubi wo kuvusha amaraso bitari gombwa.
Byifashe gute nyuma ya Kanama 2017?
Nsubiye inyuma gato, abahunze bashinze imitwe myinshi bibagirwa intego yabo ko ari imwe yo kubohoza u Rwanda rwagiye mu maboko y’ibyihebe. Hari ibintu bigayitse byagiye bikorwa n’amashyaka hanze byo gushinjanya hakoreshejwe ibinyoma bya Rupiyefu. Ibi byagiye bica intege rubanda muri gahunda yo kwibohoza. Bamwe biringiye impinduka y’ikaramu mu gihe abandi bari kuruhembe rw’umuheto. Ibi nabyo byatatanyije imbaraga zabo bitewe no gushakisha ababakurikira mu nzira bahisemo. Rupiyefu ntiyajuyaje yemeje ko perezida Paul Kagame ahabwa manda y’imyaka 7 bise iy’inzibacyuho. Ibi byashobotse mu ngirwa referendum yahinduye itegeko nshinga. Amatora yanyirarureshwa yo mu kwez ikwa Munani 2017 yashimangiye ubwami aho perezida yatowe hafi 99%, abamwungirije bakagabana 1%. Hari abaketseko aba bamwungirije bari abakozi ba Rupiyefu muguha ireme amatora. Amahanga yaricecekeye, gusa ubona perezida yifotozanya n’ibihangange byitwa ko bishyigikiye demukarasi.
Rubanda iri hanze isa naho yacitse integei yo irebye uko yakoze yumvikanisha ikibazo cy’igitugu no kwica biba mu Rwanda, ariko Rupiyefu ukabona ntakibazo iterwa n’abayiha imfashanyo hafi 40% by’ingengo y’imali y’igihugu. Kwibaza igitera iyi myifatir ey’aba batanga amafaranga, hari ababona ko mpatsibihugu ifite inyungu mu karere ikaba yishimiye uko umukozi wabo akora ubu. Abanyarwanda batesekera mu mashyamba ya Kongo cg bicwaku isi yose, ukubura ubutabera mu Rwanda ngo abanyabyaha bahanwe,ugasanga amahanga ntacyo abibwiye.
Rubanda iri imbere mu gihugu n’indi iri hanze y’igihugu irimo kwibaza ukuntu ishyizweho igitugu naRupiyefu ifatanije na mpatsibihugu iyikingira ikibaba, kwemera guhakwa ubuziraherezo. Hano niho dukeneye abahanga. Abaswa barimo kurebana ay’ingwe ngo umwami yimitswe kuko tutakoze iki n’iki. Abandi barerekana ukwiheba kubera ibyo babona. Mbese ni urusyo rubituye hejuru barimo kurwana n’uburyo bwo kurwikuraho. Ikintu nabwira rubanda ni ugukomeza umutsi amezi make imitwe yabo igakora neza impinduka mugushakisha plan B ijyana n’ibintu bibabayeho.
Ibi bikorwa birinda kuvugana umujinya baterwa n’akarengane bari kugirirwa, bakarushaho gutekereza neza mbere yo kugira ibyo bavuga. Kwirinda gusubiranamo bashyira amakosa kuri bagenzi babo kuko ahanini imitekerereze nk’iyi iterwa n’ibibazo babona imbere yabo. Kugabanya imvugo zisebanya zitiza umwanzi ingufu abishimira hejuru ko barimo gusubiranamo. KUVUGISHA UKURI ITEKA RYOSE, KUDAKWIZA IBINYOMA NO KUBA INYANGAMUGAYO. Ntibyoroshye ariko birashoboka.
Urugamba rurakomeje
Mu by’ukuri urugamba turiho si urw’igihe gito nk’iminsi runaka cyangwa amezi runaka, gusa nta wamenya igihe rwarangirira. Rubanda igomba gutegura urugamba rutinze hogato nubwo rwarangire mbere y’igihe batekerejeho. Hari impamvu zituma urugamba rwihuta, guhuza imbaraga, kumvikanisha ikibazo dufite, gufashwa n’abananijwe n’umwanzi bakamwitaza n’ibindi. Jyewe kugiti cyange mbona uruhembe rw’umuheto rugomba guhabwa umwanya uhagije rukunganirwa no kumvikanisha impamvu rubanda ihagurutse mu guharanira uburenganzira bwayo. Ibi byashoboka abakandamijwe bose bemeyeko ikibazo cyo gukandamizwa kibareba. Ibi byatuma abantu begeranya imbaraga zabo bagahangana n’abantubarimo kubica.
Hari ikintu kigaragarira buri wese, mu karere kacu Inkotanyi zimaze guhabwa akato. Mpatsibihugu nayo ni abategetsi babo ariko abaturage bamaze kumenya inkotanyiko ari abicanyi n’abanyabinyoma. Dukomeze dukoreshe media tumenyekanishe ukuri. Ibi bitandukanye no gushaka abayoboke, ikibazo ni urubuga rwo gukora politiki. Urubuga rwapolitiki ni ruboneka abanyepolitiki bazinigura maze bashake ababayoboka bitewe n’ibyo babagezaho.
Dukomeze umutsi, duhindure imitekerereze yacu ijyane n’igihe turimo, turwane inkundura turengera ubuzima bwacu. Ibi tubikore mu bwubahane, mu bwitonzi, mu bushishozi no mu rukundo rwa bagenzi bacu.
Umusomyi w’Intabaza
David Rudatinya
3 Responses to (Kinyarwanda) Opozisiyo nyarwanda yifashe ite nyuma ya Kanama 2017
-
Utarabona iyi Video niyihere amaso n’ubwo iri mu cyongereza ariko irasobanutse
https://www.youtube.com/watch?v=Vt5bI1WyuKY
-
Mbere yo kumvikanisha ibibazo by’u Rwanda mu nahanga,tubanze tubyumvishe abana bacu,cyane cyane abavutse nyuma ya 1990 kuko bahishwe amateka nyayo y,u Rwanda bozwa ubwonko na FPR.Birababaje iyo zimwe mu mpunzi zitinyuka kuvuga ziti:Ntacyo nibagiriwe mu Rwanda;umwana wanjye ndamwigisha ikinyarwanda ngo kizamumarire iki;Ko nifitiye ubuzima ndarwana n’iki, n’izindi mvugo nkizo!Natwe bakuru tubanze twumve neza akaga igihugu cyacu cyaroshywemo na FPR.
-
Yebabaweeeee!!! nimurebe iki gifoto uko gisa weeeee!!! Ni shitani yaraye ikuzimu irya inyama zabantu. Mbega Shitani kagome uko asa iyo yaraye ikuzimu? Buriya wasanga yararanye na Kanjogera ikuzimu barya inyama zabahutu dore ko zibaryohera cyane. Puuuuuu!!!!! Rirarenze kitantera umwaku.


text:
15/12/2017, Yanditswe na John Baligbe
Gucinya inkoro mu Rwanda no gucabiranya ubu bimaze kuba umwuga nk’iyindi. Uzi guhakwa no guhakirizwa niwe wenyine ufite ijambo, ushobora no kubona bomwe mu byo afitiye uburenganzira cyangwa se yifuza. Umutekano, iterambere n’ikorana buhanga byo, byabaye igikangisho n’intwaro ikomeye ya FPR-Inkotanyi na Général Paul Kagame wiyemeje kugomeza kuyoboye igihugu cy’u Rwanda kugeza apfuye no kukigira akarima ke bwite k’umwihariko. Umwanditsi w’iyi nkuru aribaza kandi akabaza buri wese impamvu abanyarwanda batakirangwa n’umuco n’umutima w’ubupfura; ahubwo ubu bakaba barokamwe no guhakirizwa no gucabiranya? Aragaira ati: «ubusanzwe Umunyarwanda nyawe arangwa n’umutima umwe rukumbi, mu gihe umugaragu we agira myinshi». Ng’aho aho duhera duha iyi nkuru yatwoherereje umutwe ugira uti: «Iyo ubwonko buri mu gifu, gucinya inkoro ubigira umwuga!», we ahinora mu nteruro ngufi cyane y’agatangaro igira ati Gucinya inkoro!
Mu kinyarwanda nyacyo, ijambo inkoro rikoreshwa ku nyamaswa, byagera ku bantu hakavugwa « igituza ». Naho iyo bikabirijwe hakoreshwa « agatuza ». Byakwerekeza mu kwifata ku gahanga, bakavuga « igituntu ».
Muri uru Rwanda, hadutse udushya twinshi turimo kwihangira imirimo kabone n’iyo waba udafite urushoro. FPR n’abambari bayo biyemeje kurya akabi n’akeza, agashoboka n’akadashoboka.
Intore nyayo ni izi guhakirizwa. Umutwe wayo ugereranywa n’igishura cya nayiloni, ibiganza bye bigereranywa n’umwayi cyangwa se umurama w’amasaka, umubiri we muri rusange uteye nk’ibumba, na ho umutima wayo ugizwe n’ibice bibiri : kimwe n’ink’ubutare bwo mu Miyove kwa Nyirantama, naho ikindi ni nk’icyondo cyo mu Rugezi kwa Basebya ba Nyirantwari.
Reka twemeranye ko umugaragu uteye atyo bigoye kumubonera ibisobanuro. Ese twamwita ngo iki ? Mumfashe tumushakire akazina. Gusa na we ubwe ntiyiyizi. Uhamagawe wese, asubiza ngo » ndiyo bwana ». Tumushakiye mu Banyarwanda, birashoboka ko twamubona. Gusa ikibatandukanya ni uko Umunyarwanda nyawe arangwa n’umutima umwe rukumbi, mu gihe uyu mugaragu we agira myinshi.
Ingero ni nyinshi none reka tugendere kuzifatika ziranga ingoma ya RWABUJINDIRI. Agatsiko kayigize karahubuka, kagira umushiha n’ubugugu, karangwa n’inyota yo kumena amaraso, gusesagura, kararya ntigahaga, kagira ubushushu, karihara kandi kakihararukwa cyane cyane mu byemezo gafatiraho hutuhuti, kagira ububwa butagereranywa, karangwa n’imvugo yuje ubugome, ubwirasi n’agasuzuguro. Kigira nyoni nyinshi imbere y’abanyamahanga. Muri make gahora gashaka kwigira miseke igoroye. Ariko ye!
Uko byagenda kose, aba bagaragu bakeza iyi ngoma, uko bukeye n’uko bwije, ni bo bayitera kwishyira mu myanya idakwiye-kwisumbukuruza. Umwami wabo abahoza mu bishya nk’ababaji. Arangwa n’ingendo z’urudaca, ibitaramo bidafututse, aho atera akiyikiriza, muri make yigize rwihangira-imirimo! Iyo yihanganye agakora ikijyanye n’inshingano ze, yumva yabaye rudasumbwa, rudasimburwa, bityo abacinyankoro bakaboneraho kumurigata ibirenge bagira bati:”uri indashyikirwa irusha abandi intambwe”. Icyo yirengagiza n’uko n’umuswa kurusha abandi aba abaye indashikirwa mu buswa bwe. Aha hari umwitangirizwa!
Ni muri urwo rwego abeshya Abanyarwanda ngo igihe cyo se aba yagiye kubahahira. Ngo iyo atagendeye mu ndege, afata gali ya moshi. Gusa akatwemeza ko twe tutayizi ko yaba igeze i Buganda yerekeza i Rwanda.
Umutekano wabaye igikangisho cyo kuduhuma amaso!
Muri uko kuduhuma amaso, yongera imisoro. Ahora iteka adukangisha umutekano, bitaba ibyo akavuga intambara. Iyi yo ngo ituma ahora aribwaribwa mu biganza. None yaba yarafashwe na rubagimpande abazungu bita “arthrose-rhumatoide”? Mu kuburabuza rubanda, ntahwema kuririmba iterambere n’ikorana buhanga. Agacishamo akumvisha abategera i bwami ko intore ze zicura za mudasobwa.
Muri uwo mukino w’injangwe n’imbeba, abazi gucinya inkoro, ndavuga abagagaragu be, bamubeshya ko bamukunda kandi ko bamushyigikiye. Abibaza icyo babahora, nka Bamporiki, bakamuhimbira ibisigo n’ibisingizo. Inkunduzi zikitabira amanama y’urudaca, ngizo muri za «Rwanda day», mu mishyikirano no mu kwigana imigendere n’imvugo z’umwakagara. Hari nabigereka ho urusyo bavuga ko bazajya barasa rubanda izuba riva. Abandi bakifata kugahanga bagahangara rubanda ngo ni “imihirimbiri”. Naho nyir’ubwite we ati: “injiji ni izageze mu ishuli”! Birababaje!
Benshi mu nyaryenge bafata umwuga wo gucinya inkoro nk’umwe mu myuga igayitse cyane, ku buryo bawufata nk’uburozi muri rubanda. Muri iki gihugu, abategetsi bindashima bimuriye ubwonko bwabo mu gifu. Niyo mpamvu batiyumvisha uburemere bw’agahiri n’agahinda bahoza kubo bagombywe kurengera. Ariko byose babirengaho ng’aha mama bararengera ubutegetsi bw’agatsiko katuraza ku mahiri n’iminigo.
Iyi jugujugu ya nshimwe-nshimwe niyo itumazeho urubyaro, niyo ifungisha ababyeyi, ni nayo yateye Nzaramba, n’ibindi bibi bitabarika byibasiye imiryango nyarwanda.
Aba bagaragu b’ingoma ntindi ntibasiba kuyisiga no kuyisigiriza kugeza n’aho bamwe bitangaho ibitambo ngo ejo idapfumuka. Ukumva bamwe bavuga ko barangije umwaka wose barakoze nabi, uretse umwami wabo wenyine. Ntibigera bibaza agaciro n’ikiguzi kijyanye no gucinya inkoro. Kuki batarega agatuza kabo ngo ariko bamena, ahubwo bagahitamo kukabundikira batitaye kungaruka bizabatera?
Ngarutse kubyo navuze haruguru, nta wundi mwuga mubi ubaho nk’uwo gucinya inkoro. Abashomeri nkimwe nabazunguzayi bo babibonye kare. Bahisemo kuryamira ukuri aho kuryamira ubugi bw’intorezo.
Igihe kirageze ngo hagire igikorwa, bityo imitima yaterewe hejuru isubizwe mu gitereko. Ibi birasaba ko haboneka abagabo b’inkorokoro bahagurukira icyarimwe nk’abitsamuye ngo babashe gushegesha agatsiko ngo mwirebere uko imizinga ivamo imwibano. Bityo aho inkomamashyi zacyinyaga inkoro hashingwe imibambantoni.


text:
Mu gihe kingana n’ukwezi kumwe, abagore bo mu murenge wa Bugeshi mu karere ka Rubavu basabwe ko batangira gufungira amazi n’umuriro abagabo babo, bakabakumira mu gikorwa cyo gutera urubariro igihe bazaba bakomeje kwinangira banga kwikebesha.
Abagore bo muri uyu murenge babisabwe n’umuyobozi w’ibitaro bya Rubavu Dr. Kanyankore William aho yabasabye ko bakora uko bashoboye bagafatira imyanzuro ihamye abagabo babo bakomeje kugenda baseta ibirenge mu kwikebesha. Yababwiye ko gutera urubariro n’umugabo udakebwe ari kimwe mu bikurura indwara zandurira mu mibonano mpuzabitsina cyane cyane kanseri y’inkondo y’umura ku bagore.
Dr. Kanyankore yagize ati “Bimaze kugaragara ko abagore bo mu karere ka Rubavu bitabira gahunda zibafasha kugira ubuzima bwiza kurusha abagabo. Igikorwa cyo kwikebesha nacyo ntabwo gikorwa uko bikwiye. Niyo mpamvu nsaba abagore bose ko nyuma y’ukwezi umubago umugabo utarisiramuza mwajya mumuhakanira ntatere urubariro kugeza igihe agiye kwisiramuza. Ndasaba kandi abagore bose ko uzajya abona umugabo we akomeje kwinangira yazajya yegera n’umuyobozi w’umurenge akamutekerereza.”
Nubwo Dr. Kanyankore avuga ko bafungira amazi n’umuriro abagabo mu gutera urubariro igihe batarikebesha, ntabwo abagabo bo mu murenge wa Bugeshi babikozwa kuko bemeza ko imyaka bafite nta mugore urarwara iyi ndwara.
Harerimana Telesphole waganiriye na IGIHE yavuze ko nta hantu umugore we yahera amwima ibyo ashaka mu buriri.
Harerimana yagize ati “Iyo tugiye gutera akabariro n’umugore wanjye tubanza kuganira kandi ndamuzi ntabwo rwose ashobora kunyima.”
Abajijwe niba hari gahunda afite yo kwisiramuza, yasubije ati “Iyi gahunda ntayo mfite kuko imyaka 47 mfite ntabwo nigeze nisiramuza kandi natangiye gutera akabariro mfite imyaka 15 gusa.”
Abagabo bagera kuri 12 baganiriye na IGIHE bemeza ko abagore babo badashobora kwanga ko batera akabariro nubwo baba batarikebesha.
Habyarimana Emmanuel ati “Umugore wanjye we, ni nawe untera akabaraga ko gutera akabariro.”
Nubwo abagore basabwa kwiyima abagabo mu gihe batikebesheje, haribazwa niba bitazakurura amakimbirane mu ngo kuko nka Karera w’imyaka 37 yabwiye IGIHE ati: "Nta soni kubuza umugore wanjye kumpa? Ubwo se yahera he anyima n’igihe tumaranye? Ntibyashoboka rwose!"
Dr. Kanyankore William yavuze ko mu bushakashatsi bwashyizwe ahagaragara bugaragaza ko imibonano mpuzabitsina ikorwa hagati y’umugabo udasiramuye n’umugore bitera kanseri y’inkondo y’umura. Gahunda yo gusiramura abagabo imaze imyaka irenga itatu itangiye mu Rwanda.


text:
Ishami ry'Ubuzima mu Karere ka Rusizi rifasha mw’ishyirwa mu bikorwa rya za gahunda za Leta zijyanye n' Ubuzima, mu Karere. Iri shamii ry’ubuzima rishinzwe guteza imbere ubuvuzi, kuringaniza ibyaro, kwirinda indwara, gukurikirana ubuzima bw’abana n’ababyeyi, imirire ndetse n’ ubwisungane mu kwivuza bw’abaturage b’ Akarere.
Kugeza mu mwaka wa 2018, Akarere ka Rusizi gafite Ibitaro 2: Gihundwe na Mibirizi n’ Ibigo Nderabuzima 18 biri mu Mirenge 17 kuko mu murenge wa Kamembe hari ibigo nderabuzima 2. Umurenge wa Gihundwe nta kigo Nderabuzima ufite ahubwo ifite amavuriro (Health Posts).Mu karere hose kandi hari amavuriro 23(Health Posts) abarizwa mu mirenge 18 igize Akarere.


text:
Waruziko umwanzi wawe afite akamaro gakomeye mu buzima bwawe bwa gikristo?
Nshuti y’Imana, uyu munsi nasanze umwanzi cyangwa umuntu utakwifuriza ineza na we hari icyo amaze mu buzima bwawe.
Dore ibintu bitanu ukwiye kwigira ku mwanzi wawe:
1. Hari igihe umwanzi akwegereza Imana neza atabishaka. Hana iyo atagira Penina ntabwo yari gushaka Imana nk’uko yabikoze (I Samuel 1);
2. Hari igihe agusabira neza atabizi ndetse agasaba wowe n’ibyo utakwisabira. Hamani yasabiye Moridekayi neza azi ko yisabira (Esiteri 6:6-10);
3. Hari igihe atuma Imana ikuba inshuro nyinshi ibyo wari ufite we azi ngo arimo kukugerageza (Yobu 42:5);
4. Hari igihe yihutisha isezerano ryawe atabizi: Gutabarwa kw’abayuda mu gihe cya Moridekayi na Esiteri bivuye ku mugambi mubi wa Hamani);
5. Atuma kwizera Imana kwawe kwaguka.
Nawe urebye wasanga umwanzi wawe hari icyo akumariye. Kandi abanzi bawe si abantu gusa ni satani ubarimo. Fata umwanya usabe Imana iguhe uburyo buzima bwo kwitwararika ku mwanzi wawe.
Amen!
By: Ev Asiimwe Fred


text:
Muraho bakunzi b’ikinyamakuru Imirasire.com. Mbandikiye ngirango mungire inama y’icyo nakora nkagarura umugore wanjye wahukanye kuko ntari nkibasha gutera akabariro.
Nagize ikibazo gikomeye cy’uburwayi butuma ntabasha gutera akabariro neza. Ngitangira byatangiye ndangiza vuba mu gihe cy’imibonano mpuzabitsina. Ubwo burwayi bwaje nyuma y’imyaka 3 nshakanye n’umugore wanjye.
Muri icyo gihe ngifatwa hari igihe umugore wanjye yankaresaga cyane najya gushyiramo ngahita ndangiza kandi igitsina nticyongere guhaguruka.
Mu ntangiriro z’uyu mwaka byahumiye ku mirari ubwo nahuraga n’uburwayi bwa diyabeti noneho n’ubushake buragenda burundu. Kuri ubu maze amezi 6 ntatera akabariro kandi nta n’ubushake mfite bwo kubikora.
Umugore wanjye yabonye bimeze bityo ahitamo kwahukana ambwira ko icyo yaje gushaka iwanjye nakimwimye ko azagaruka nakibonye.
Bakunzi b’uru rubuga mungire inama, nakora iki kugira ngo nkire ubwo burwayi n’umugore wanjye agaruke mu rugo. Mungire inama ndabasabye.
Uwineza Vanessa@Rwandapaparazzi.rw
77,857 total views, 50 views today


text:
Wednesday, December 31, 2014
Banyarwandakazi,
Banyarwanda,
Nshuti z'u Rwanda,
Umwaka wa 2014 urarangiye. FDU - Mouvement National - INKUBIRI irabifuriza kuzagira umwaka mushya muhire wa 2015. Uzabere imiryango yanyu umwaka wo kurandura burundu ikandamizwa iryo ari ryo ryose : FDU - Mouvement National –INKUBIRI izifatanya namwe mu guharanira uburenganzira no kwishyira ukizana kwa buri wese, byo nkingi y'amajyambere arambye. Akarengane gahebuje benshi mu Banyarwanda babamo kaduhamagarira gushakira hamwe ibisubizo by'ibibazo byugarije ubusugire bwacu. Tubijeje kubaba hafi no kutaguma kurekera imicungire y'umutungo wa rubanda n'ejo hazaza hacu mu maboko y`agatsiko gashishikajwe no kwikanyiza.
Kimwe n'indi myaka yabanjirije uyu dushoje, umwaka wa 2014 wabayemo byinshi bica intege mu nzego zinyuranye : ubushishozi buke bw’abayobozi bwongereye ubukana bw' ibihe bibi Abanyarwanda barimo mu rwego rw'ubukungu na politiki. Mu gihe nta gihindutse ntawakwizera ejo heza hazaza.
Ni byo koko, imyaka ibaye myinshi Abanyarwanda bavukijwe uburenganzira bwabo bw'ibanze bwo kwishyira ukizana. Banyotewe kwimakaza demokarasi no kugira uruhari mu isimburana ry`ubutegetsi mu buryo budafifitse. Ibyo cyakora ntibishoboka mu gihe agatsiko kikubiye ubutegetsi mu Rwanda kiteguye kwisasira ingogo kugira ngo kagundire ubutegetsi. Mu bihe tugezemo, Abanyarwanda bahindutse ba mbonabucya . Nta cyizere cy'ejo hazaza bafite. Ibyo bigatiza ingufu ubutegetsi bushingiye ku muntu umwe n`agatsiko kamushyigikiye. Kugaragaza ko udashyigikiye ubwo buryo bwo kugira abaturage ingaruzwamuheto kimwe no kuvuga ku mugaragaro ibitagenda n'uburyo bikwiye gukosorwa bifatwa nk'icyaha gikomeye gishobora kuba urwitwazo rwo kwicwa cyangwa guhohoterwa bikomeye n`ubutegetsi buriho.
Nk'aho yashishikajwe no guteza imbere imibereho myiza y'abaturage, FPR yimakaje iterabwoba, kubahoza ku nkeke no mu bukene budashira. Intera iri hagati ya rubanda y'abatindi nyakujya, babaho mu bukene butagereranywa, n’abakire, bigaragara kandi babaho nk'abagashize, ntikwiye gukomeza kwihanganirwa. Abaturage muri rusange baricwa n'inzara, indwara no kurya nabi; rubanda rugufi nta bushobozi bafite bwo kwivuriza mu bitaro no kurihira abana ngo bige mu mashuli yo mu Rwanda. Umutekano wahindutse umwihariko wa Perezida Kagame n'agatsiko kamushyigikiye, mu by'ukuri bari hejuru y'amategeko. Muri make umuturage yahejwe mu nzego zose, ahinduka nk'umunyamahanga mu gihugu cye.
Uko kudaha agaciro no guhutaza umuturage bifite imizi mu irondakoko ubutegetsi bwa FPR bwubakiyeho no mu kubaho nk`abagashize biranga agatsiko kikubiye ubutegetsi bwa politiki n'ubw'ubukungu mu Rwanda, bitewe n’uko mbere hose nta muntu n’umwe mubagize ako gatsiko wizeraga kuzagira amahirwe yo kugera ku butegetsi no gutunga ibya Mirenge. Uko gukira ukibagirwa gukinga, bitera abambari b'ingoma ya Kagame kuba batabasha kumva ukuri, kubona ibibi bakora cyangwa kwisubiraho.
Ikibabaje kurushaho ni uko Abanyarwanda basa n’abakuyeyo amaso! Mu by'ukuri bacitse intege kubera uruhurirane rw`ipfunwe baterwa no kwamburwa imitungo n`uburenganzira byabo, ubutegetsi bw'akazu, gufungirwa akamama, etc., bakaba basa n'abemeye kutagira icyo bakora kugira ngo barwanye ihohoterwa bakorerwa n`ubutegetsi buriho. Ibyo kandi bigatizwa umurindi no kuba tutabona ko uburyo bubi Abanyarwanda tubayeho ari ingaruka idashidikanywa yo kuba ntacyo tubikoraho. Tuzamenya ryari ko tudakwiye gukomeza kwemera kuyoborwa buhumyi n`agatsiko ka Kagame? Tuzamenya ryari ko icyo Kagame n'agatsiko kamwihishe inyuma bimirije imbere ari ugukandamiza Abanyarwanda no kwigwizaho ubukungu bishingikirije amateka mabi y'u Rwanda?
Banyarwandakazi,
Banyarwanda,
Nshuti z'u Rwanda,
Igihe kirageze ngo mu Rwanda rwacu habeho impinduramatwara, Abanyarwanda bagaragaze ikibashishikaje kandi bubake umusingi n' icyizere cy'ibihe biri imbere ku bakiri bato. Urubyiruko rufite uburenganzira bwo kwizera kugira imibereho myiza no kureka gukomeza gutekereza ku ntambara z`urudaca. Imibanire irangwa n'amahoro no kworoherana hagati y'u Rwanda n'ibihugu birukikije ni byo birufitiye inyungu kandi byubaka ubukungu bwarwo kurusha umuco wo kuba gashozantambara wakomeje kuranga Leta iriho mu Rwanda.
Ni muri urwo rwego FDU – Mouvement National - INKUBIRI ihamagarira Abanyarwanda kwishyira hamwe no gukoresha uburyo bwose bushoboka bwemewe n'amategeko kandi bugenwa n'amahame shingiro y'uburenganzira bw'ikiremwamuntu kugira ngo basubirane uburenganzira shingiro bwabo bwo kwishyira ukizana no kwimakaza umuco wo kubahiriza no guha agaciro ikiremwamuntu kuko ari byo byatuma akarengane, gusesagura, irondakoko n`irondakazu, imiyoborere mibi birandukana na Leta y'igitugu iyobowe na Kagame.
Turahamya ko amazi yarenze inkombe. Kandi Abanyarwanda muri rusange tubibona kimwe. Ni yo mpamvu, twese hamwe nk'abitsamuye dukwiye guhuriza hamwe ingufu tugaharanira guhindura ubutegetsi n'imiyoborere y'u Rwanda. Bitabaye ibyo, n'akataraza kazaza, kandi bidatinze. Tuboneyeho gukangurira abagishidikanya kudakomeza kugendera mu bwoba no kujijishwa n'abifitiye inyungu zabo z'inda nini no kwikanyiza, bakamenya ko ubu mu Rwanda gahunda igeze kure yo gutegura no gushyiraho ubutegetsi bwo kugeza nyirabwo apfuye. Abakekwaho kuba badashyigikiye iyo nzira bagenda bigizwayo mu nzego zishinzwe gutegura iyo gahunda. Bamwe bagiye bafungwa, abandi barimo gucirwa imanza za nyirarureshwa, amavugurura y'inzego yaratangiye, haba mu nzego za gisivile cyangwa iza gisirikare. Ibyo byose hagamijwe gutegura ivugurura ry'itegeko nshinga.
Basangirangendo,
Mu mateka y'u Rwanda hagiye hagaragaramo intwari zitaciwe intege n'ibihe bikomeye igihugu cyacu cyagiye gicamo. Abo banze kwemera urwaje bagaragaza ubutwari kandi barangwa no kwishyira hamwe. Muri FDU-Mouvement National-INKUBIRI, twifuza kugera ikirenge mu cyabo. Mu mwaka wa 2015 turizera ko intambwe nk'iyabo igishoboka. Gahunda ya politiki yacu ni intango idasubirwaho mu nzira yo guhindura imibereho ya buri Munyarwanda. Twishyire hamwe dutsinde ubwoba, twandike ikindi gice cy'amateka ya demokarasi mu Rwanda, tuzagire ishema ryo kuba twaragizemo uruhari.
Ukwishyira ukizana bizaturuka ku butwari bwacu. Ntabwo bizaturuka mu kirere. Igihe ni iki.
Harakabaho impinduramatwara ! Harakabaho u Rwanda n`Abanyarwanda!
Umwaka mushya muhire wa 2015.
Mw’izina rya FDU-Mouvement National-INKUBIRI
Eugène NDAHAYO
Umuyobozi Mukuru
Contacts: +32465551485; inkubiri1@fdunm.com


text:
Iki kigega cy’amazi cyahawe iri shuri muri gahunda y’iminsi 21 ya Y’Ello Care MTN izakoramo ibikorwa bitandukanye bijyanye no gutanga umusanzu mu iterambere ry’igihugu ndetse nk’uburyo bwo gusubiza abakiliya ku nyungu MTN iba yungutse. Kimwe mu bintu 3 bizibandwaho muri uyu mwaka wa 2018 harimo no gutanga amazi meza. Abakozi batandukanye ba MTN bari bagiye muri iki gikorwa kandi batanze ubufasha mu kubaka aho iki kigega kizaba giteretse ngo kitangirika.
Abanyeshuri ba G.S Murama
Nk’uko Inyarwanda.com twabitangarijwe n’umuyobozi wa G.S Murama Ntagarurwa Pilate, iri shuri rifite abanyeshuri 1752 harimo abiga mu mashuri abanza n’ayisumbuye, iki kigega cy’amazi kikaba kizabafasha mu gukora isuku, kurwanya isuri ndetse no gutegura amafunguro y’abanyeshuri barya ku ishuri. Mu gihe kandi amazi asanzwe adahari cyane cyane mu gihe cy’izuba, ikigega kizajya gifasha mu kubika amazi yakoreshwa.
Viateur Mugenzi ushinzwe ikoranabuhanga muri MTN yatangaje ko iki gikorwa ndetse n’ibindi byose byo muri Y’Ello Care ari uburyo bwo kwegera abakiliya ngo babashe kubona ibyo MTN iba yagezeho. MTN ivugana n’inzego z’ibanze kugira ngo zibabwire ahantu runaka igikorwa kiba cyateganyijwe gikenewe. Yagize ati:
MTN ni sosiyete icuruza ariko iyo ucuruza ugomba no kwibuka ko hari ibindi bikorwa ugomba kuzamura. MTN iba igira ngo ba bantu iha serivisi bakazana amafaranga igaruke inabafashe. Ntabwo MTN izareba gusa umuntu ufite amafaranga ahubwo ishobora no kureba umuntu ufite umurongo runaka agenderaho ikaba yamufasha mu bikorwa bimwe na bimwe akora.
Viateur Mugenzi ushinzwe ikoranabuhanga muri MTN
MTN Y’ello Care ni igikorwa kizamara iminsi 21 hakorwa imishinga igamije iterambere ry’abanyarwanda. Ibi MTN ibikora ikoresheje 1% by’inyungu iba yabonye hanyuma igakora ibikorwa bishobora kugira inyungu rusange. Iyi gahunda iba mu bihugu byose 22 MTN ikoreramo ndetse mu myaka 5 ishize MTN Y’ello Care yibanze cyane ku mishinga y’uburezi.
MTN Rwanda ni cyo kigo cya mbere cy’itumanaho mu Rwanda gikora ibikorwa bigendanye n’iterambere ry’abanyarwanda, ibi bikaza byiyongera kuri serivisi nziza zitandukanye MTN Rwanda isanzwe itanga. Izo ni izijyanye no guhamagara, kohereza ubutumwa bugufi, interineti, mobile money, mo cash, MTN Tap and Pay ndetse n’ibindi byinshi bitandukanye byorohereza abanyarwanda muri serivisi zabo za buri munsi.
Uyu ni umwe mu bakozi ba MTN asobanura serivisi za MTN Mobile Money
Abakozi ba MTN bafashaga mu kubaka aho iki kigega kizaba giteretse
KANDA HANO UREBE ANDI MAFOTO MENSHI
AMAFOTO: Cyiza Emmanuel @Inyarwanda.com


text:
Abakirisitu bo muri Palesitina bemerewe kwizihiriza Noheli i Yerusalemu
Abakirisitu bo muri Palesitine, abarabu, n’abo mu bindi bihugu bitandukanye bemerewe kwizihiriza umunsi w’ivuka rya Yesu i Yerusalemu nk’uko byatangajwe na leta ya Isirayeli.
Leta ya Isirayeli kandi yemereye bamwe mu banya Paresitine kuzajya gusura imiryango yabo mu gace ka Gaza, agace kamaze igihe gafunze. Intego y’ibi bikorwa ni ugutanga uburenganzira ku bashaka gusenga.
Kubona ubu burenganzira ntabwo ari buri gihe nkuko uwitwa Tanuss yabitangaje avuga ko hari ibihe bimwe na bimwe mu mwaka bemererwa kugera i Yerusalemu mu minsi mikuru, cyangwa mu nsengero ziri yo. Avuga ko bitaba byoroshye kubona ubwo burenganzira.
Kuba badakunda kubona uburenganzira bitewe n’umutekano bigira ingaruka ku miryango kuko bituma abantu batabonana n’abandi bo mu miryango yabo.
Joseph Mouganem we yatangaje ko akunze iyi mpano bahawe yo kurara ijoro rya Noheli i Yerusalemu mu nshuti. Akunze kandi kuzicara mu misa ya nimugoroba i Yerusalemu no kubona abanya palesitine bagera i Gaza yigaruriwe na Hamas kuva mu mwaka wa 2007.
Kuri iyi nshuro abantu 700 bazava muri Gaza bajya muri Palestine ndetse babashe no kugera no mu bindi bice bitandukanye na Yerusalemu y’iburasirazuba, ndetse n’abandi batuye Cisjordaniya bazemererwa gusura abavandimwe babo i Gaza.
Buri mwaka iyo umunsi mukuru wa Noheli wegereje ingabo za Isirayeli, iza Palestine, ubuyobozi bwa Beterehemu, ubuyobozi bw’amatorero ndetse n’imiryango mpuzamahanga baraterana bakiga uburyo gahunda zo kwizihiza uyu munsi zizagenda ndetse n’uburyo urujya n’uruza rw’abantu muri aka gace ndetse n’ahandi bizakorwa mu gihe cy’ukwezi. Bemeje ko abantu zazajya batembera bakizihiza iyi minsi mikuru.
Isirayeli guhera mu mwaka wa 2013 yashyize imbaraga mu kureka abantu bakabona uburenganzira bwo gusenga mu kwizihiza iminsi mikuru bigatuma abakirisitu babona uko bisanzura kandi bakishimira iyi minsi mikuru banezerewe.
Infochretienne.com